Milanović završio posetu BiH, njegove izjave izazvale negodovanje - Svet - Dnevni list Danas\nPočetna » Svet » Milanović završio posetu BiH, njegove izjave izazvale negodovanje\nMilanović završio posetu BiH, njegove izjave izazvale negodovanje\nFoto: BETA/Zoran KRESIC/MO\nPredsednik Hrvatske Zoran Milanović, koji je u trodnevnoj poseti BiH, danas je stigao u Tomislavgrad.\nMilanović će se u Tomislavgradu, kako je najavljeno, sastati sa načelnikom opštine, kao i predsednikom Vlade Kantona 10.\nPosetiće i Franjevački samostan i Muzej Tomislavgrada.\nTrodnevnu posetu BiH, hrvatski predsednik završiće u Livnu, gde će se sastati s gradonačelnikom i predsednikom županijske vlade.\nPrethodnih dana Milanović je posetio Mostar, Vitez i Ljubuški, delove BiH sa većinskim hrvatskim stanovništvom.\nNjegova izjava da neće službeno posetiti Sarajevo sve dok dok Hrvati u BiH ne dobiju pravo da biraju svog člana Predsedništva BiH, izazvala je polemike u političkim krugovima, posebno u Federaciji BiH.\nMilanović smatra da aktulni hrvatski član Predsedništva BiH Željko Komšić „nije predstavnik hrvatskog naroda“, dodavši da hrvatskog člana Predsedništva BiH moraju birati građani hrvatske nacionalnosti.\nTakav stav su podržali iz HDZ BiH, dok iz SDA smatraju da to nije dobra poruka i da je to mešanje u unutrašnja pitanja BiH.\nIz HDZ BiH podržavaju Milanovićeve stavove o hrvatskom pitanju u BiH\nDelegat hrvatskog naroda u Domu naroda Parlamentarne skupštine BiH Bariša Čolak (HDZ BiH) izjavio je da ne vidi ništa problematično u poseti predsednika Hrvatske Zorana Milanovića BiH i da smatra da Milanović ima ispravan politički stav.\n„Reč je o predsedniku susedne države koji ima svoj politički stav, a lično mislim da je taj stav ispravan“, rekao je Čolak novinarima u Sarajevu.\nPrema njegovim rečima, postoje i drugačija mišljenja i ona su legitimna.\nMilanović boravi u trodnevnoj poseti BiH, a pre dva dana u Vitezu je izjavio da neće službeno posetiti Sarajevo sve dok dok Hrvati u BiH ne dobiju pravo da biraju svog člana Predsedništva BiH.\nOn je ponovio da aktulni hrvatski član Predsedništva BiH Željko Komšić „nije predstavnik hrvatskog naroda“, dodavši da hrvatskog člana Predsedništva BiH moraju birati građani hrvatske nacionalnosti.\n„Milanović zastupa jedinstven stav nas koji participiramo u političkom životu BiH u ime hrvatskog naroda u Hrvatskom narodnom saboru“, kazao je Čolak.\nOn je dodao da je „konačno došlo vreme da i Hrvati imaju, ne samo pravo nego i mogućnost da izaberu svog člana Predsedništva BiH, kao što to imaju druga dva naroda“.\nPoslanik Stranke demokratske akcije (SDA) u Predstavničkom domu Parlamentarne skupštine BiH Alma Čolo izjavila je da „nije dobro što se predsednik Hrvatske Zoran Milanović nije sastao sa članovima Predsedništva BiH“.\nOna je ocenila da „nije dobra poruka“ Milanovićev stav da ne misli službeno posetiti Sarajevo „dok se ne reši takozvano hrvatsko pitanje u BiH“.\n„Mislim da to nije dobra poruka i mi u BiH sami treba da rešavamo ta pitanja, a ne pod pritiskom susednih država“, navela je Čolo.\nPrema njenim rečima, ukoliko je BiH suverena zemlja, onda Milanović ne može postavljati ultimatume.\nAlma ČoloBariša ČolakBiHBosna i HercegovinaHrvatskaPredsednik HrvatskesdaStranka demokratske akcijeŽeljko KomšićZoran MilanovićSarajevoTomislavgrad\nDruštvo • 22.09.2021. 00:10\nAKV: Dopuna pravnog stava VKS suprotan principu prava na pravično suđenje\nPolitika • 22.09.2021. 00:01\nU emisiji „Reč na reč“ Rakić (DS) i Đurić (SNS) u klinču, voditelj apelovao da se strasti smire\nSvet • danas 23:38\nTužilaštvo BiH traži 20 godina zatvora za Sakiba Mahmuljina, nekadašnjeg komandanta Trećeg korpusa Armije BiH\nTužilaštvo Bosne i Hercegovine zatražilo je u žalbi veću kaznu nekadašnjem komandantu Trećeg korpusa Armije BiH Sakibu Mahmuljinu, dok je odbrana zatražila oslobađanje ili novo suđenje.\nSvet • danas 23:22\nPojedinci u Sloveniji primaju vakcine u ime drugih za novac, zavisnik od heroina vakcinisan 23 puta\nSlovenački mediji danas su uzdrmali tamošnju javnost otkrivanjem afere...\nSvet • danas 23:21\nKabinet predsednika Crne Gore Mila Đukanovića saopštio je večeras...\nSvet • danas 23:13\nStoltenberg: NATO članice moraju biti jedinstvene uprkos neslaganju oko podmornica\nGeneralni sekretar NATO-a Jens Stoltenberg izjavio je danas u...


Trendovi | Radio Luna - Part 3\nJavnost rada organa državne uprave nije na zadovoljavajućem nivou, ni u praksi ni u normativnim rešenjima, pokazalo je istraživanje koje je danas predstavila Transparentnost Srbije. Istraživanje Javnost rada organa centralne i lokalne vlasti u Srbiji ...\nchat_bubble137 Comments visibility1116 Pregleda\nPrema najnovijoj rang listi Evropskog zdravstvenog sistema koja je objavljena jutros, od 35 zemalja – Srbija se nalazi na 18. mestu i napredovala je u odnosu na prethodnu godinu za dve pozicije. foto Tanjug ...\nSrbija je zemlja društvene nejednakosti i ovim tempom biće potrebno 40 godina da u njoj bude iskorenjeno siromaštvo, zaključak je tribine Pravda se ne dobija na poklon, ona se osvaja. Predsednik Ujedinjenih granskih sindikata Nezavisnost ...\nchat_bubble88 Comments visibility805 Pregleda\nViše od petine gradjana, njih 22 odsto, potencijalno želi da se iseli iz Srbije, pokazalo je. istraživanje „Zašto ljudi odlaze iz Srbije“ koje je organizacija „Srbija 21“ sprovela tokom juna i jula ove godine na ...\nchat_bubble0 Comment visibility365 Pregleda


Gase se kotlarnice na mazut u prestonici - CorD Magazine Gase se kotlarnice na mazut u prestonici - CorD Magazine\nMinistarstvu zaštite životne sredine odabralo je šest projekata kojima je predviđeno gašenje većeg broja kotlarnica na mazut, koji će omogućiti gašenje kotlarnica u velikim javnim objektima u četiri gradske opštine.\nTim povodom, zamenik gradonačelnika Beograda Goran Vesić, ministarka zaštite životne sredine Irena Vujović i gradska resorna sekretarka Ivana Vilotijević potpisali su ugovore sa predsednicima beogradskih opština Rakovica, Savski venac, Zvezdara i Voždovac.\nVesić je istakao da je u Sportskom centru “Tašmajdan” ugašena kotlarnica na mazut, dok će u narednim sedmicama biti ugašena u Hali Pionir, kao i kotlarnica u Ulici 27. marta. Kada je reč o ozelenjavanju, Vesić je istakao da Beograd ima 30 odsto teritorije pod zelenim površinama i 16 odsto pod drvoredima.\nOn je podsetio da je za poslednjih 10 godina zasađeno u Beogradu oko 2,5 miliona šumskih sadnica i više hiljada drvorednih stabala na površini većoj od 1.000 hektara. Plan je, prema njegovim rečima, da se do 2026. godine procenat ozelenjavanja poveća za dva odsto.\nDeca iz Srbije na takmičenju o klimatskoj krizi\nDeca iz Srbije, uzrasta od devet do 15 godina, ove godine prvi put učestvuju na međunarodnom takmičenju za najbolje pismo na temu klimatske krize,...\nTakođe, najavio je u narednim sedmicama nabavku novih autobusa javnog prevoza na prirodni gas.\n“Grad Beograd je samo ove godine kupio 100 autobusa na prirodni gas. Upravo smo kupili i autobuse na gas za prevoz dece, kao i 10 električnih autobusa za gradski prevoz. Kada dodamo početak izgradnje metroa i širenje linija Bg voza, jasno je da smo opredeljeni da izbacimo goriva koja nisu ekološki prihvatljiva i da tako doprinesemo očuvanju životne sredine i kvalitetnijem vazduhu”, zaključio je Vesić.


Eva Karneiro se nagodila s Čelsijem i Morinjom - Sportske.net\nEva Karneiro se nagodila s Čelsijem i Morinjom\nKonačno može da se živi, Eva Karneiro je prihvatila nagodbu.\nPep, Žoze i Konte u ratu za Italijana!Naingolan progovorio o svojoj budućnosti!Čelsi zna način da ubedi KanteaPotvrda! Počeli pregovori oko Matića!Ovo niko nije očekivao - Čelsi dovodi napadača Juvea!\nBivša lekarka Čelsija Eva Karneiro postigla je danas dogovor s londonskim klubom o isplati odštete zbog uvreda koji je na njen račun izneo tadašnji trener "plavaca" Žoze Murinjo.\n"Dogovoreno je vansudsko poravananje. Uslovi dogovora su poverljivi", rekao je advokat Čelsija Danijel Stilic.\nČelsi je juče ponudio Karneirovoj poravnanje bez presude od 1,5 miliona evra, ali je ona to odbila.\nBivši trener Čelsija Žoze Murinjo izbacio je Karneiro iz ekipe posle utakmice protiv Svonsija u prvom kolu Premijer lige početkom avgusta prošle godine.\nOn se naljutio na lekarku i fizioterapeuta Džona Ferna, pošto su u završnici utakmice ušli u teren da ukažu pomoć Edenu Azaru. Čelsi je tada ostao sa devetoricom igrača na terenu pošto je prethodno isključen golman Tibo Kurtoa.\nKarneiro je brzo posle tog incidenta naputila klub, a potom je podnela i privatnu tužbu protiv Murinja za viktimizaciju i diskriminaciju.\nLondoski klub se oglasio i saopštenjem u kom se izvinjava svojoj bivšoj doktorki, ali i hvali njenu profesionalnost.


21-10-2019 21:10 Ratni izveštaji Sirija / Irak Izdvojeno Svet Planeta\nKako prenosi The National Interest, ruke oružane snage postale su „bolje“ nakon učešća u sirijskom ratu od septembra 2018. godine.\nCitirajući izvršnog direktora CFTNI-a Pola Sandersa, članak je tvrdio da je Rusija koristila i vojno i politički rezultat njihove intervencije.\n"Pol Sanders započeo je diskusiju opisujući ruske strateške ciljeve pred intervenciju, za koje je rekao da su "sprečavanje pada Asadove vlade" i borba protiv terorizma borbom protiv "njih (terorista) "u Siriji, a ne u Rusiji." U članku TNI-a navodi se da je "dodatna korist" za Rusiju to što je pokušala da primora "Sjedinjene Države na nekakav politički dijalog" posle izolacije Rusije od Zapada nakon aneksije Krima.\n„Naravno, jednom kada je Rusija ušla u Siriju na značajan način“, nastavio je Sanders, „tada, mislim da su, ruska vlada i ruska vojska tamo razvile neke dodatne interese“, uključujući obezbeđivanje svog uveliko proširenog vojnog prisustva.\nSanders je naglasio da će postizanje stabilnog političkog uređenja u Siriji biti izuzetno teško za Siriju, Rusiju i Iran bez značajne spoljne finansijske pomoći za obnovu.\nSa drugog stanovišta, članak TNI-a citirao je Majkla Kofmana, starijeg naučnika-istraživača iz Centra za mornaričke analize, o ruskim dostignućima i vojnom napretku koji je rezultat ove operacije.\n„Sirija je zaista razbijena na tri rata“, rekao je: prvi je „kampanja ponovnog osvajanja“ vlade, drugi je „egzistencijalni sukob između Turske i Kurda“, a treći je „otvoreni rat smetanja između Izraela i Irana. “Kako kaže Kofman, poslednji sukob je najrizičniji za Rusiju, jerje to "rat na Bliskom Istoku zbog kojeg nisu došli u Siriju “, jer postoji ogromna odgovornost i rizik novih izbeglištva. „Eskalacija sukoba između Irana i Izraela primorala bi Rusiju da prekrši obećanja obe strane i ugrozila bi svoju poziciju jedinog aktera koji ima pristojne odnose sa Iranom i Izraelom.\nKofman je dodao da "taktike diktiraju tehnologija i budućnost", a ruska taktička inovacija je bila veoma ograničena pre nego što je Moskva intervenisala u Siriji. Uporedio je performanse taktičkih letelica u Siriji sa sukobom Rusija-Gruzija 2008. kao „transformaciju noći i dan“.\nEvo kako je Putin u Siriji rat dobio bez rata! Više o tome OVDE.


Italijanski tužilac traži da se Salvijiu sudi zbog migranata\nTanjug 20. marta 2021. 17:52\nRIM – Italijanski tužilac zvanično je danas zatražio da se lideru desničarske Lige Mateu Salviniju sudi za otmicu zbog njegove odluke da spreči ulazak više od 100 migranata u zemlju 2019. godine.\nSalvinijeva odluka, doneta dok je bio ministar unutrašnjih poslova, ostavila je migrante na cedilu na moru sve dok tužioci nisu naredili zaplenu broda i evakuaciju ljudi na brodu, podseća Rojters.\nSalvini je danas branio svoj postupak i rekao da ga ne brine molba tužioca koja je deo dugotrajnog pravnog postupka – italijanski Senat je prošle godine ovlastio sud za sprovođenje istrage o otmici.\n„Ponosan sam što sam radio na zaštiti svoje zemlje, poštujući zakon, budio Evropu i spašavao živote. Ako bi mi ovo moglo stvoriti probleme i patnju, rado ću to prihvatiti“, napisao je Salvini na Fejsbuku.\nTokom 14 meseci koliko je obavljao funkciju ministra unutrašnjih poslova, Salvini je sprečio nekoliko čamaca da pristanu u Italiji, pokušavajući da zaustavi migrantske tokove. Redovno je optuživao dobrotvorne organizacije za spasavanje migranata da efikasno podstiču šverc ljudi.


Lada gotovo udvostručila gubitak – Bankar.me\nNovember 1, 2014 AUTOMOBILIZAM, SVE VIJESTI Leave a comment\nDirektor Odjeljenja za saobraćaj Ministarstva industrije i trgovine Rusije Aleksandar Morozov rekao je da fabrike AvtoVaz-a, GM-a i Ford-a predstavljaju lidere u padu proizvodnje automobila u Rusiji i da svaka od tih firmi, pored opšte makroekonomske situacije, ima svoje razloge za taj pad.\nRadnici AvtoVaza juče su protestovali zbog smanjivanja proizvodnje i tražili povećanje plata. Prosječna plata u toj firmi iznosi oko 28.000 rubalja, naveli su predstavnici Nezavisnog sindikata radnika te firme, inače bliski Komunističkoj partiji RF.\nVlasnici AvtoVaz-a su 74,5 odsto Alliance Rostec Auto i 25,5 odsto mali akcionari. U Alliance Rostec Auto 67,13 odsto ima Reno-Nisan, prenose agencije.\nPOJMOVIAutomobili Avtovaz Lada\nPrevious Grčka: 25.000 ljudi na demonstracijama protiv mjera štednje\nSljedeći Reuters: Prvi put od 2008. bolja prodaja vijesti


A. J. 23. maja 2019. 15:41\n„Navedene namere i planovi, nažalost, pokazuju da se nagoveštavaju promene u američkom pristupu ovom regionu u kojima je, po svemu sudeći, preovladala politika pretvaranja regiona u perspektivno ratište, kako bi se povećale tenzije“, rekao je Korčunov.\n„Nije slučajno akcenat stavljen na vojne metode, na povećanje vojnih troškova na Arktiku i pokušaje da se podriva poverenje i atmosfera multilateralne arktičke saradnje“, dodao je on, komentarišući nedavne izjave visokih američkih zvaničnika.\n„Mi se ne zalažemo za suprotstavljanje i suparništvo, već za međusobnu saradnju i komplementarne napore, za formiranje – uključujući i u okviru Arktičkog saveta – međunarodnog partnerstva u interesu očuvanja arktičkog regiona kao zone mira, stabilnosti i niske vojne napetosti“, zaključio je on.\nRanije je američki državni sekretar Majk Pompeo izjavio da je Vašington zabrinut zbog „ruskih zahteva za međunarodnim vodama Severnog morskog puta, uključujući i nedavno objavljene planove za njegovo povezivanje sa kineskim morskim „Putem svile“. On je takođe izjavio da su „nelegitimni“ zahtevi Moskve o redu prolaska brodova drugih zemalja kroz Severni morski put, nazivajući ih „delom ukupnog agresivnog ponašanja Rusije na Arktiku“.\nSa druge strane, savetnik američkog predsednika za nacionalnu bezbednost Džon Bolton izjavio je da će Sjedinjene Američke Države uskoro uspostaviti prisustvo na Arktiku tokom cele godine, kada će biti pušteni u rad novi američki ledolomci. Prema njegovim rečima, američka obalska straža učiniće prvi korak u obnovi američkog vođstva na Arktiku, koji je dugo bio ignorisan i pomoći će Vašingtonu da se izbori sa sve većim uticajem Rusije na Arktiku i da se odupre nezakonitim pretenzijama Kine za status arktičke zemlje.


Komunalno i Agencija pomogli akciju mladih Budimlje: Očišćeno igralište kod Doma i vrtića\nDrugi, i završni, dio akcije čišćenja otpada, koji je juče organizovala i započela omladina Budimlje, na igralištu kod Doma mladih i dječjeg vrtića u ovoj mjesnoj zajednici, danas je uspješno sproveden do kraja uz pomoć Agencije za izgradnju i razvoj Opštine Berane i Komunalnog preduzeća.\n„Očekujemo da će uloženi napori mještana i opštinskih preduzeća u Budimlji rezultirati većom odgovornošću pojedinaca ubuduće, u dijelu poštovanja predviđenih mjesta za odlaganje otpada“, saopštili su iz Komunalnog preduzeća.\nJuče su mladi Budimlje organizovali akciju čiji je bio cilj ljepša i uređenija sredina u kojoj žive.\n„Uklonili smo različite vrste otpada sa površine gdje mu nije mjesto. Ovim putem apelujemo na naše komšije Budimljane, kao i mještane susjednih sela, da više ovdje ne odlažu krupni otpad„, kazali su ovi mladi ljudi za stranicu Berane onlajn i dodali da će i ubuduće organizovati slične akcije.


Partizan značajno oslabljen u Limožu - Sportska centrala\n30 okt 2017. 12:13\nKošarkaši Partizana gostuju Limožu u četvrtom kolu C grupe Evrokupa.\nUtakmica je na programu u četvrtak 31.10 od 20.30 časova, a obe ekipe imaju skor 1:2.\nStrateg crno-belih Miroslav Muta Nikolić istakao je da u Limož neće putovati Novica Veličković (povreda) i Samardo Samjuels zbog administrativnih problema. U odnosu na sastav iz Zagreba protiv Cibone na spisku su i Patrik Miler i Aleksandar Aranitović.\n– Nova važna utakmica Evrokupa i nova prilika za moje mlade igrače da stiču neophodno iskustvo. U ekipu se vraćaju Miler i Aranitović, ali će odsustvovati Semjuels i Veličković što će otvoriti prostor da mlađi igrači pod košem dobiju više minuta i pokažu koliko su naučili od početka sezone. Mi ćemo kao i do sada, biti skromni, požrtvovani, pokušati da igramo modernu košarku sa dosta trčanja, ali i jaču odbranu nego što smo igrali do sada, rekao je Nikolić za klupski sajt.\nAranitović je najavio borbenu igru Partizana i naglasio da nema predaje.\n– U Francusku putujemo u dobrom raspoloženju, nakon serije dobrih rezultata koja nam daje vetar u leđa da u tom ritmu nastavimo. Žao mi je što nećemo biti kompletni, svima je jasno koliko ovom mladom timu znače kvalitet i iskustvo koje poseduju Novica i Samardo. Sa druge strane, nama je svaka utakmica prilika da pokažemo napredak, volju i borbu, tako da ćemo i u Limožu dati svoj maksimum. Ulogu favorita prepuštamo njima, nama neka ostane borbenost i dobar ritam sa prethodnih nekoliko utakmica, dodao je Aleksandar Aranitović.


Srbija bogata mineralnim vodama koje se nedovoljno koriste\nBack PRIVREDA INSTITUCIJE Srbija bogata mineralnim vodama koje se nedovoljno koriste\nponedeljak, 30 maj 2016 17:47\nSpecijalna bolnica “Merkur”, Vrnjačka Banja, imala je čast da bude domaćin održavanja okruglog stola na temu: “Sadašnjost i budućnost obrazovanja, fundamentalnih i primenjenih istraživanja u medicinskoj hidrologiji i balneoklimatologiji u Republici Srbiji”.\nProf. dr Ratomir Tišma, jedan od učesnika okruglog stola, istakao je tom prilikom značaj ovog skupa za srpsku balneoklimatologiju koji ima za cilj da se reafirmišu prirodni lekoviti činioci i klimatska mesta u Srbiji.\n- Ovo je prvi skup u nizu planiranih, koji ima za cilj razmenu i prenošenja znanja između stručnjaka balneoklimatologije i hidrologije širom zemlje - izjavio je prof. dr. Dragan Đurić, organizator skupa.\nSrbija spada u jednu od najbogatijih zemalja koja raspolaže velikim bogatstvom mineralnih voda koje se nedovoljno koriste za potrebe nauke i privrede.\nSkup je organizovan u Merkuru obzirom da je Ustanova koja je nosilac balneoloških usluga\nVrnjačke Banje i primene prirodnog bogatstva, mineralnih voda u zdravstvene svrhe. Savremena balneoklimatologija, stanje i pravci razvoja banja u Srbiji su teme od nacionalnog interesa, a eminentni stručnjaci okupljeni u Merkuru doneli su značajne zaključke na održanom okruglom stolu.


Subvencije uticale na porast prodaje električnih i hibridnih vozila – Srpska asocijacija uvoznika vozila\nObaveštenjem na sajtu Ministarstva životne sredine, prekinut je postupak primanja zahteva za subvencionisanje, prema kome su bila subvencionisana putnička vozila, mopedi i motocikli na električni pogon, hibridna i plag-in hibridna putnička vozila sa ograničenjem emislije CO2 na 140, odosno 65 gr/km, zbog toga što je budžet za subvencije potrošen.\nPrema informacijama koje su izneli predstavnici Ministarstva životne sredine, u prošloj godini ostvarena subvencija za ovu namenu je iznosila 30 miliona dinara, dok je ove godine izdvojen veći iznos, od 120 miliona dinara. S obzirom na prošlogodišnje uslove poslovanja zbog pandemije korona virusa, ukupna prodaja vozila je bila manja nego u 2019. godini. Očekivanja su bila da će se stanje u 2021.godini popraviti.\nProdaja potpuno električnih vozila je sa 9 vozila za sedam meseci prošle godine stigla do 39 vozila u istom periodu ove godine. Prodaja hibridnih vozila (benzin-struja i dizel-struja) porasla je tri i po puta, sa 473 u 2020. godini, na 1.688 za isti period od sedam meseci 2021 godine.\nPodaci pokazuju porast udela električnih i hibridnih vozila u ukupnoj prodaji novih vozila, u odnosu na prošlu godinu, iako su i dalje puno manji od evropskih proseka, posebno u slučaju čisto električnih vozila, čija prodaja u Evropi rapidno raste, zajedno sa ulaganjima u proširenje infrastrukture eletričnih punjača.\nOvakva statistika ukazuje na veoma pozitivne efekte Uredbe o subvencionisanju, koja je doprinela da poraste interesovanje za kupovinu vozila koja manje zagađuju i samim tim na smanjenje zagađenja vazduha zbog uticaja putničkih vozila u saobraćaju. Pored toga, ponuda ovih vozila se povećava i u budućnosti će se dalje proširivati kod svih proizvođača. Kako proizvođači najavljuju, očekuje se i potpuno izbacivanje vozila sa motorima sa unutrašnjim sagorevanjem počevši od dizel motora koji više zagađuju. Neki proizvođači najavljuju takve korake već do 2025.\nNa sastanku je zaključeno da će se u narednom periodu raditi na pripremi i usaglašavanju svih odredbi Uredbe koje su u prethodnom periodu otežavale ili usporavale proces sa strane Ministarstva ili korisnika, podnosioca zahteva.\nSvi predmeti koji su primljeni do trenutka obustavljanja prijema novih zahteva, će biti procesuirani i obrađeni, dok će se nova Uredba donositi u novembru za sledeću godinu.\nAleksandra Graovac, generalni sekretar\nTel:+381602698720; email: gensekuvoznici@gmail.com\nPrevPrethodnoU kojoj meri će subvencionisana kupovina električnih i hibridnih vozila u 2021 godini smanjiti zagađenje?\nSledećeKako unaprediti bezbednost u saobraćajuNext\nAsocijacija formirala svoju Grupaciju u okviru PKS\nPri Odboru za trgovinu Privredne komore Srbije, Srpska Asocijacija uvoznika vozila i delovaformirala je grupaciju “Ovlašćenih uvoznika vozila i delova”. Sve članice Asocijacije, uvoznici vozila će kroz\nBritish Motors je ekskluzivni prodajno-servisni centar za Jaguar i Land Rover vozila za Srbiju, urađen po najvišim propisanim standardima JLR grupacije. Kao najmoderniji centar\nSajam autobila i motocikala posle dve godine ponovo na Beogradskom sajmu – „DDOR Eco Bg Car Show 07 za novu eru“\nPredstojeći beogradski sajam automobila DDOR Eco BG Car Show 07, koji će\nKako unaprediti bezbednost u saobraćaju\nSrpska Asocijacija uvoznika vozila i delova na 17. Međunarodnoj konferenciji “Bezbednost saobraćaja


Lajčak: Razgovori Beograda i Prištine su bili napeti - BIGportal.ba\n7 Septembra, 2020 7 Septembra, 2020 0527\nSpecijalni predstavnik EU za dijalog između Beograda i Prištine ocenio je da su razgovori u Briselu bili kao i uobičajeno napeti, i ne uvek laki ali da je preovladavala volja obe strane da se postigne napredak uprkos bolnim i teškim temama koje čekaju učesnike.\nU Briselu su se danas sreli predsednik Srbije Aleksandar Vučić i premijer Kosova Avdulah Hoti. To je bila treća runda razgovora od kako je u julu nastavljen dijalog posle 20 meseci pauze.\nVažno je da su se obojica lidera, nakon sastanka u Vašingtonu, i pre nastavka razgovora na najvišem nivou, potvrdili da je među najvažnijim ciljevima EU integracija kao i nastavak rada na dijalogu kojem posreduje Evropska unija. Kako smo to razjasnili, zajednička posvećenost i razumevanje prioriteta su esencijalni za napredak ka evropskom putu. Na današnjem sastanku razgovarali smo o ekonomskoj saradnji, nestalim i raseljenim licima, temama koje smo otvorili na prethodnim sastancima. Srećan sam što mogu da objavim da smo postigli pun napredak u ovim diskusijama. Po prvi put smo otvorili pitanja o aranžmanima za nevećinske zajednice (ZSO, prim.aut ) i rešavanje međusobnih finansijskih potraživanja i imovine – najavio je Lačak.\nSledeći put ove dve teme biće, istakao je specijalni predstavnik EU, predmet razgovora.\nRazgovori su, kao i uobičajeno bili napeti, i ne baš laki. Ali, preovladavala je volja obe strane da se postigne napredak uprkos bolnim i teškim temama koje su pred nama. Dogovorili smo se da nastavimo tehničke razgovore sledeće nedelje, a razgovore na visokom nivou kasnije ovog meseca – kazao je Lajčak.


“Vlast mora da poništi tender za PKB, Beograđani oštećeni za 341 MILION evra”! – Gerila\nGerila > Politika > “Vlast mora da poništi tender za PKB, Beograđani oštećeni za 341 MILION evra”!\nobjavljeno na Sep. 17, 2018 u 12:00 pm\nOdbornička grupa “Savez za Srbiju” u Skupštini Beograda zatražila je danas hitno poništavanje tendera za prodaju Poljoprivredne korporacije (Beograd) jer smatra je namešten i će imovina kombinata biti prodata po ceni koja je četiri puta manja od realne.\n– Ne može biti legalan i legitiman tender za koji se godinama unapred znalo da je pobednik arapska Al Dahra, koja je uostalom i bila jedini ponudjač sa ponudom gotovo ravnom minimalnoj propisanoj – naveo je u saopštenju potpredsednik Narodne stranke Nikola Jovanović (na slici ispod) i ocenio da će “svi učesnici tendera snositi zakonom predvidjene posledice za svesno kršenje propisa Srbije”.\n– Odbornička grupa “Savez za Srbiju” upozorava naprednjačku vlast u Beogradu da će u slučaju prodaje PKB-a snositi posledice za nanošenje ogromne materijalne štete gradu. Grad Beograd je do 2016. godine bio vlasnik svih akcija PKB-a, a onda je neshvatljivom, suludom i nerazumnom odlukom odbornika SNS-a u Skupštini grada sve poklonjeno republičkoj vladi – kazao je Jovanović koji je zamenik šefa odborničke grupe “Savez za Srbiju” u Skupštini Beograda.\nPROČITAJTE JOŠ: NAPREDNI GENIJE ČUČKOVIĆ: HTEO DA BUDE PAMETAN PA IZMISLIO CITAT NIKOLE PAŠIĆA!\n– Razlika između ove i cene dobijene na nameštenom tenderu je 341 milion evra, što znači da su za toliko oštećeni Beogradjani, odnosno da je nameštenim tenderom dobijena četiri puta manja cena od realne. Za te pare je svaka gradska opština mogla da dobije po dva doma zdravlja, dve škole i dva nova obdaništa – istakao je Jovanović.\nMinistarstvo privrede Srbije je 14. septembra kompaniju Al Dahra proglasilo kupcem PKB-a, a ponuđena cena je 105,055 miliona evra. Početna cena za imovinu kombinata na tenderu je bila oko 104, 6 miliona evra.\nPROČITAJTE JOŠ: EVO KOLIKO DRŽAVA GUBI ZBOG POKLANJANA PKB-A!\nTagovibeogradnamešten tendernaprednjacinarodna strankanarodnjacinikjovnikola jovanovićpkbprivatizacijaprivatizacija pkbsavez za srbijusnssrpska napredna strankatendervuk jeremić


PORTAL KRUG - Bajatović: uvođenje gasa 780 evra na 36 rata\nPrevious Article Izgradnja dalekovoda Kragujevac - Kraljevo\nNext Article Od juna avioni Er Srbije ponovo lete sa „Morave“\nPosle 12 godina Kraljevo ponovo kreće u gasifikaciju, jer se od 2008. godine u gradu oko gasifikacija ništa nije radilo, kaže Aleksandar Nestorović direktor Javnog preduzeća za uređivanje građevinskog zemljišta Kraljevo:\n- Prošle godine grad Kraljevo izabrao je strateškog partnera („Millennium Team“) u kooperaciji sa preduzećem „Srbija gas“, a danas je počela izgradnja oko pet kilometara dugog čeličnog gasovoda do Ratine, sa dve merno-regulacione stanice Beranovac i Ratina – kazao je Nestorović, najavljujući početak gasifikacije na potezu Voćareve livade gde se grade stanovi za snage bezbednosti.\nOn je dodao da je gasifikacija potrebna industriji i domaćinstvima i da će boljitak, pre svih osetiti meštani Ribnice koji najviše lože peći na čvrsta neka goriva i na naftu.\n- Kada budemo uradili gasifikaciju celog ovog dela, nadam se da će svi prihvatiti da se prikače na gas i da ćemo onda uvideti i ekološki aspekt gasifikacije – kazao je Nestorović.\nPrema oceni gradonačelnika dr Predraga Terziać, gasifikacija će mnogo značiti i privredi, i domaćinstvima:\n- Imamo čitave delove grada gde su se do sada svi grejali na čvrsta goriva: od Sijaćeg polja, Čibukovca, Jarčujka, Ribnice. Zato tokom zimskih meseci kvalitet vazduha često nije bio na zadovoljavajućem nivou. Očekujem da ćemo glasifikacijom omogućiti privredi manje troškove poslovanja, a građanima da se na lakši, bolji, jeftini način greju.\nPrema rečima generalnog direktora preduzeća "Srbijagas" Dušana Bajatovića, rok za završetak prve faze radova, koji će koštati oko 25 miliona dinara je tri godine:\n- „Prsten“ gasifikacije oko Kraljeva urađen je davno, a onda je ekonomska kriza postavila model koji sada funkcioniše u Srbiji: izabere se strateški partner koji to finansira i završiće za mnogo kraći rok - tri godine, a kasnije će „Srbijagas“ kroz svoje protokole i finansije to plaćati na 10 godina.\nOn je dodao da je ovakav model često je takav sistem napadan, a u odbranu sistema koji sada funkcioniše izneo je podatke da je u prethodnih deset godina u Srbiji urađeno 8.000 kilometara čelika, a do tada smo imali 2.200 kilometara i da je urađeno je više od 16.000 kilometara distributivne gasne mreže, što je praktično duplo više nego što smo imali do početka ovog investicionog ciklusa.\nVelika zagađenja, kazao je Bajatović, postoje u čitavoj Srbiji, a razlog su individualna ložišta.\n- Ni u Beogradu najveći razlog zagađenja nisu automobili, već individualna ložišta. U Kraljevu ćemo imati i drugu fazu koja će koštati dodatnih 12 ili možda 14 miliona, zavisno od projekta, što bi značilo gasifikaciju i sela – istakao je Bajatović najavljujući početak izgradnjhe gasovoda u Braničevskom i Kolubarskom okrugu, kao i gasifikacije u Leskovcu i Vranju.\n„Termoakumulacione peći koje rade noću su jedini jeftiniji izvor energije od gasa“, kazao je generalni direktor preduzeća „Srbijagas“, istakavši da je zahvalan lokalnoj samoupravi što je efikasno doradila svoj deo posla.\n- Za cenu uvođenja gasa ponudićemo univerzalnu cenu za celu Srbiju: 780 evra gde god da potrošač živi, iako nije isto izvoditi radove u zemlji i u kamenu. Troškove ćemo ponderisati i daćemo na 36 jednakih rata, bez kamate. Račun će biti u dva dela, na jednom će se nalaziti obračunata mesečna potrošnja gasa, a na drugom delu računa jedna od 36 rata ukupne cene uvođenja gasa – najavio je Bajatović, dodajući da „Srbijagas“ trenutno ima oko 260.000 priljučaka u Srbiji.\nOvo preduzeće planira da ove godine priključi najmanje 25.000 novih potrošača, a u naredne dve do tri godine povećanje tog broja na ukupno 350.000 do 500.000 novih priključaka u Srbiji.\nKraljevo\tportal krug\tpocetak izgradnje\tgasovod\tgasovod Ribnica Ratina\tDusan Bajatovic\tSrbijagas\nPost on: 06/23/2020 08:22:13\nSlažem se sa Dejanom, ali hajde da upitam gde možemo da podnesemo zahtev za priključak na gasovod i kada?\nPost on: 06/15/2020 21:55:48\nSve se nešto dešava i počinje pred izbore a posle izbora nikako da se završi započeto, je li majstori, lopuže stare.....


Vježba „JESEN 15-1“ sa brTP\nU skladu s Godišnjim planom obuke (GPO) za 2015. godinu, u Centru za borbene simulacije u periodu od 05. do 08.10.2015. godine realizirana je kompjutersko-podržana vježba „JESEN 15-1“ na simulacijskom sistemu JCATS sa pripadnicima Brigade taktičke podrške i 8.blp.\nCilj vježbe bio je da se kroz kompjutersko-podržanu vježbu (CAX) uvježba i podigne nivo osposobljenosti komande Brigade taktičke podrške i 8.blp u procesu donošenja vojnih odluka (PDVO) u pružanju pomoći civilnim strukturama u slučaju elementarnih nepogoda, provjeri efikasnosti standardnih procedura, koje se odnose na ovaj zadatak OS BiH, te izgradnja novih sposobnosti i efikasnijeg sistema odgovora na krizne situacije izazvane elementaranim nepogodama.\nUpotrebom raspoloživog simulacijskog modela generirano je umjetno okruženje, koje je scenarijem za ovu vježbu potenciralo provjeru nekoliko težišnih aktivnosti, kao što su: evakuacija i smještaj civila, organizacija života i rada u jedinici, medicinska evakuacija i zbrinjavanje civila, popravka/izgradnja nasipa, transport humanitarne pomoći, asanacija terena i provođenja mjera DDD, odnosi s javnošću i postupak u slučaju vanrednih događaja unutar vojne organizacije.\nFokus vježbe bio je usmjeren na PDVO i elemente komandovanja i nadzora jedinica u kontekstu odlučivanja i nadzora izvršenja misije, te upravljanja i praćenja reakcije na različite situacije, predviđene planom vježbe. Kroz ovu vježbu, jedinica na vježbi je po prvi put izvela vježbu operacija pružanja pomoći civilnim institucijama uslijed prirodnih nepogoda – poplava na postojećem simulacijskom sistemu, što u pogledu organizacije i realizacije vježbi čini svojevrstan iskorak.\nPo završetku vježbe realizirana je analiza vježbe u kojoj su identificirane pozitivne strane, ali i područja koja se mogu unaprijediti. Na kraju je istaknuto da je jedinica na vježbi uspješno ispunila sve postavljene zadatke, a samim time i cilj vježbe.


Milaković dolazi na čelo preduzeća kojem su računi u NLB i MF bankama blokirani od 20. septembra, što je samo nastavak nestabilnog poslovanja jer su im računi samo poslednje godine bili blokirani ukupno 111 dana.\nMilaković je za portal MojaBanjaluka.info potvrdio da bi na ovu poziciju trebao biti imenovan u toku sedmice i dodaje da ga je za direktora „Kosmosa“ predložio Gradski odbor DNS-a.\n„Stranka kojoj pripadam mi je ukazala povjerenje i ja sam taj izazov prihvatio. Sada je na koalicionim partnerima da to dalje dogovore. DNS je svoje uradio u skladu sa koalicionim dogovorom. Nadzorni odbor „Kosmosa“ treba da zakaže sjednicu i vjerujem da će se to desiti u toku ove sedmice“, kazao je Milaković.\nMilaković dodaje da je ostavio pozitivan trag u svim preduzećima u kojima se do sada radio. On vjeruje da će od „Kosmosa“ napraviti zdravo preduzeće, ali uz pomoć Vlade RS.\n„Mislim da ću uspjeti da obezbijedim platu svim zaposlenima. Spreman sam i imam podršku svoje stranke. Od gubitaša koji je u minusu preko 20 miliona pokazaćemo da se može napraviti snažno i zdravo preduzeće“, kazao je Milaković.\nMilaković je bio dugogodišnji član Socijalističke partije i direktor Gradskog groblja u Banjoj Luci. Nakon sukoba sa visokim funkcionerom SP i direktorom banjalučkog zatvora Goranom Selakom, Milaković je smijenjen i isključen iz stranke.\nPotom je pristupio SDS-u, ali na opštim izborima nije osvojio dovoljan broj glasova za ulazak u Narodnu skupštini Srpske.\nUbrzo nakon toga postaje član i potpredsjednik Gradskog odbora DNS-a u Banjaluci.\nVršilac dužnosti direktora Dušan Vještica, koji je vodio „Kosmos“ kroz vrlo turbulentan i neizvjestan period, danas nije bio dostupan za komentar.\nUzrok trenutne blokade računa „Kosmosa“ nije poznat, ali prema dostupnim podacima o obavezama, poznato je da za PDV duguje oko 33.000 KM.\nRanije su iz sindikata poručivali da postoji problem kod isplate zaostalih dugovanja iz prethodnog perioda, za koje se “Kosmos” obavezao da će ih izmiriti u 36 mjesečnih rata.\nZbog toga, dodali su, pojedini radnici podnose zahtjev za izvršenje i prijete blokadom računa.\n„Kosmos“ je 2016. godine ušao u proces finansijskog restrukturiranja, gdje je s povjeriocima koji su potraživali preko 20 miliona maraka postiglo sporazum o načinu namirenja i tako izbjegao stečaj.\nTagovi: blokada racunadirektorska foteljaDNSgradsko grobljenedeljko milakovicvazno\nKomentari na članak: Nasilu sa solventnog Groblja u blokirani „Kosmos“\n30.09.2019 u 17:47\nPa zar nisu svi objavili da je u kosmosu sve sredjeno? Cak je i irb finansirao? Otkud sad ovo???


Oluje širom Evrope stvaraju probleme avio saobraćaju - Aviatica\nDatum / Date: 10.02.2020.\nVeliko nevreme zahvatilo je za vikend Norvešku, Dansku, Veliku Britaniju, Belgiju, Holandiju, Francusku i Nemačku. Oluja koju na Britanskim ostrvima nazivaju Kjara, a na kontinentu Sabine, pravi velike probleme u saobraćaju.\nNa briselskom aerodromu, najvećem u Belgiji i jednim od najprometnijih u Evropi, otkazano je preko 60 letova u nedelju, 9. februara. Slična situacija je i u susednoj Holandiji, gde je na aerodromu Schiphol, domaća aviokompanija KLM otkazala na desetinu letova.\nNajozbiljnija situacija je u Velikoj Britaniji gde je poremećaj u avio saobraćaju još. Putnici sa domaćih linija koje su otkazane se prebacuju na vozove, a mnoge aviokompanije su otkazale svoje letove ka Londonu. Među njima je i Air Serbia, koja je jučerašnji let ka Londonu preumserila u Frankfurt, a potom vratila putnike nazad u Beograd.\nOluja se pomera ka jugu kontintenta i juče popodne je počela da zahvata gotovo celu Nemačku. Na aerodromu u Diseldorfu je juče otkazano preko 110 letova, a problemi se očekuju i danas tokom dana. Slično je i u Kelnu. Veliki broj letova je otkazan u nedelju na aerodromu u Frankfurtu – čak 180 letova ili 15 posto svih planiranih letova dok je i danas otkazano preko 100 letova. Nešto manje letova je otkazano u Minhenu, većinom u domaćem saobraćaju.\nAir SerbiaAmsterdamBriselEvropaFrankfurtLondonporemećaj saobraćajavremenske neprilke


Poseta delegacije AR Egipat Tehničkom opitnom centru\nPočetna » Arhiva vesti » Poseta delegacije AR Egipat Tehničkom opitnom centru\nPredstavnici Vojno tehničkog koledža AR Egipat, pukovnik Mohamed Ibrahim Amin Mustafa i potpukovnik Ahmed Hafez Zaki Ahmed, u okviru četvorodnevne posete Ministarstvu odbrane Republike Srbije, boravili su danas u Tehničkom opitnom centru.\nGoste je dočekao pomoćnik direktora, major dr Radovan Karkalić, koji je na početku sastanka pozdravio goste i poželeo im dobrodošlicu. Obraćajući se predstavnicima Vojno tehničkog koledža istakao je organizaciju i namenu Tehničkog opitnog centra, kao i mogućnosti ispitivanja naoružanja i vojne opreme. Tokom posete delegacija je obišla naše laboratorije u Sektoru za elektroniku i Sektoru za metrologiju, kao i a. Batajnicu i poligon Nikince gde su gostima prikazane mogućnosti ispitivanja padobrana i artiljerijskog naoružanja.\nGosti su bili izuzetno zadovoljni načinom rada i funkcionisanjem Tehničkog opitnog centra, kao i prikazanim sadržajem tokom posete. Pukovnik Mohamed Ibrahim Amin Mustafa se zahvalio na gostoprimstvu i izrazio je želju za daljom saradnjom Vojno tehničkog koledža AR Egipat i Tehničkog opitnog centra.


Sanacija šteta od poplave: Prioritet osposobljavanje linije drenažnih bunara | Novosti Kostolac\nSanacija šteta od poplave: Prioritet osposobljavanje linije drenažnih bunara\n3 juna, 2014 Novosti Kostolac\tOstavite komentar\nKako stoji u preliminarnom izveštaju o nastaloj šteti od nedavne poplave, koja je zahvatila i pojedine objekte PD „TE – KO Kostolac“, najviše su oštećeni oprema i bunari na drenažnim linijama za odvodnjavanje, koje su u funkciji sprečavanja dotoka atmosferskih i podzemnih voda u prostor unutrašnjeg odlagališta Površinskog kopa „Drmno“ duž njegove istočne granice. Velika količina vode poplavlila je i na taj način oštetila razvodne ormare za napajanje potapajućih pumpi i nalila je same dubinske bunare. Obzirom na značaj obodnih drenažnih linija bunara duž istočne strane kopa „Drmno“, odmah se pristupilo sanaciji nastalih oštećenja, ali je pokrenut i mehanizam za nabavku neophodne opreme za potpunu sanaciju linija bunara duž istočne granice kopa.\n– Najveću šetu, koju je pruzrokovao nedavni poplavni talas, direktno i indirektno, Privredno društvo „TE – KO Kostolac“ ima od privremenog prestanka rada drenažnih bunara na linijama: LB II, LB III, LB IV i ŠLA. U jednom trenutku radilo je samo 212 bunara i to u vreme najvećeg poplavnog talasa kada je preventino morala biti isključena prelivna stanica „Srećno“. Vrlo brzo po prolasku poplavnog talasa i stvaranju uslova, osposobljena je za rad prelivna stanica „Srećno“ i omogućeno je da se ponovo aktivira deo bunara na istoku unutrašnjag odlagališta i duž istočne granice Površinskog kopa „Drmno“. U ovom trenutku u funkciji je 247 bunara, što je oko 75 procenata od ukupno raspoloživih bunara, rekao nam je Zoran Vuković, direktor Direkcije za unapređenje proizvodnje PD „TE – KO Kostolac“.\n– Trenutno ne radi 22 bunara, a zbog oštećenja magistralnog cevovoda, nastalog tokom izrade privremenih odbrambenih nasipa, van funkcije je još 19 bunara. Obzirom na značaj ovih postrojenja pokrenute su javne nabavke za kupovinu oštećene opreme i izvođenje radova. Zato očekujemo da do kraja juna drenažne linije bunara, koje su u funkciji zaštite unutrašnjeg odlagališta PK „Drmno“ od atmosferskih i podzemnih voda i budu potpuno osposobljene za rad.\nPrethodni članakPvc Stolarija GrozdanovicSledeći članakGrupa radnika PK „Drmno“ na odmoru u Čanju


Grad Valjevo je prihvatio inicijativu predstavnika Bokserskog saveza Srbije, koja je upućena gradonačelniku Valjeva Lazaru Gojkoviću da jedna od značajnih ulica u gradu na Кolubari dobija ime Slobodana Lazića Cimera, nedavno preminulog boksera i trenera.\nPredstavnici Saveza juče su razgovarali sa gradonačelnikom, a sastanku su prisustvovali Đorđe Milanović, član uprave BК „Metalac“ i članovi Gradskog veća Vladimir Mišković i Nenad Patijarević.\nDogovorili smo se da pored ulice, u budućnosti bokserska sala koja se nalazi u samom centru grada, takođe dobije ime po Slobodanu Laziću Cimeru. Pričali smo svakako da ćemo kao Grad ponovo pomoći, koliko naravno budemo imali sredstava u budžetu za narednu godinu, a svakako ćemo se potruditi da animiramo što više privrednika, uspešnih ljudi i entuzijasta i zaljubljenika u boks da nam u tome pomognu. Danas smo se usaglasili sa nekim idejama i stavovima, a u narednom periodu ćemo videti kakva je procedura što se toga tiče, rekao je gradonačelnik Lazar Gojković.\nPredstavnik Bokserskog saveza Srbije je Tadija Кačar je ovom prilikom rekao da je Slobodan Lazić Cimer bio odličan bokser, divan čovek, istaknut trener, vaspitač i pedagog.\nNašu inicijativu su prihvatili bokseri iz ostalih država kojima je on bio trener na Olimpijskim igrama, na kojima su naši bokseri osvojili četiri olimpijske medalje.Drago mi je što je ovu inicijativu prihvatilo i rukovodstvo grada Valjeva. Pre svega zbog toga što je to čovek koji zaslužuje najviše poštovanje od generacija koja dolaze, tako da smo ovde došli pre svega zahvaljujući predsedniku Nenadu Borovčaninu, istakao je Tadija Кačar.\nBokserski klub Valjevo, prošlogodišnji ekipni šampion, ponovo će dobiti podršku grada Valjeva da nastavi svoj razvoj. Upravo smo o tome razgovarali sa gradonačelnikom i dogovorili da Grad stane iza kluba i da to bude klub i sport koji je i nekada bio ponos i dika ovoga grada. Mi kao Bokserski savez ćemo uz svu neophodnu opremu, u organizacionom smislu, pomoći da Valjevo ima mlad bokserski klub kao ponos Valjeva i Valjevaca, naglasio je predsednik Bokserskog saveza Srbije, a prenela Grupa za informisanje i protokol grada Valjeva.\nDatum kreiranja: 15 septembar 2020


La Rosa isolamenti bavi se svim vrstama izolacija u industrijskom sektoru\nVinska i prehrambena industrija\nNaša kompanija ima veliko iskustvo u izolaciji pogona posvećenih proizvodnji hrane. Proizvodni procesi u prehrambenoj industriji se moraju pridržavati strogih pravila kako bi potrošači i higijena bili zaštićeni, zato je potrebno koristiti mašine, alate i odgovarajuće materijale.\nUpotreba poliuretanske pene prekrivene aluminijumom i nerđajućim čelikom obezbeđuje najbolju termičku performansu u kombinaciji s izuzetnom lakoćom i trajnošću. Poliuretanska pena se često koristi kada postrojenje mora izdržati visoke toplotne performanse kao i u slučaju linija rashladnih uređaja za prehrambenu upotrebu. Osim toga, bitna informacija jeste da, poliuretanska pena nije navedena na listi kancerogenih supstanci za industrijsku upotrebu, a koju je sastavila komisija italijanskog Ministarstva zdravstva.\nLa Rosa Isolamenti je razvila poseban sektor posvećen termoizolaciji rezervoara za skladištenje, autoklava, tenkova za vinarija i vinsku industriju omogućavajući upotrebu tehnologija i materijala koji obezbeđuju maksimalnu biološku stabilnost proizvoda pre flaširanje.\nVinska – prehrambena industrija • Hemijska industrija – farmaceutska industrija • Prerađivačka industrija\n• Automobilska industrija • Naftna industrija • Metaloprerađivačka industrija • Termoenergetika • Vojni sektor\nLa Rosa razvija projekte i postavljanja izolacione materijale u industrijskim postrojenjima svih vrsta, kako u novoizgrađenim tako i kod projekata proširenja postojećih kapaciteta. Kompanija takođe postavlja izolaciju i na stambenim kompleksima kod kojih je neophodno realizovati radove u cilju usklađivanja sa novim zakonskim normama u vezi sa energetskom uštedom.\nKompanija je počela sa poslovanjem pre više od pedeset godina ugradnjom termoizolaciju u velika postrojenja izgrađenih u periodu ekonomskog buma Italije. Od tada, promenila su se vremena, tehnologije, metodologije, ali strast prema našem poslu ostala je nepromenjena.\nSva postrojenja gde postoje velike temperaturne promene zahtevaju kvalitetne izolacione materijale koji obezbeđuju termičku stabilnost tokom vremena. Tamo gde je temperatura veoma visoka uglavnom se primenjuju cilindri od kamene vune visoke gustine ili jastuci od kamene vune na žičanoj mreži, keramička izolaciona vuna ili alu folija. Niske temperature zahtevaju poliuretansku penu u spreju, izolacioni materijal od gumenog elastomera zatvorenih ćelija i cilindre od samogasivog polistirena kako bi se obezbedila optimalna izolacija.


DONALD TRAMP: Naredio obaveštajnim službama da sarađuju sa državnim tužiocem! • HAPPYTV.RS\nDONALD TRAMP: Naredio obaveštajnim službama da sarađuju sa državnim tužiocem!\nPredsednik SAD Donald Tramp naredio je obaveštajnim službama da sarađuju s državnim tužiocem Viljamom Barom u ispitivanju događaja koji su doveli do istrage o navodnoj povezanosti njegove predsedničke kampanje s Rusijom.\n- Danas je na zahtev i preporuku američkog državnog tužioca, Tramp je od obaveštajne zajednice zatražio brzu i punu saradnju sa istragom aktivnosti za vreme predsedničkih izbora 2016. godine - rekla je sinić portparolka Bele kuće Sara Sanders, preneo je Rojters.\nDirektiva dolazi u vreme kada se Bela kuća suočava s demokratama u Kongresu o radu specijalnog advokata Roberta Malera, koji je vodio dvogodišnju istragu o tome da li je Rusija bila\numešana u izbore u SAD 2016. i da li postoje bilo kakve veze između kampanje Donalda Trampa i Rusije.


Predsednica Narodne skupštine prof. dr Slavica Đukić-Dejanović sazvala je Treću posebnu sednicu Narodne skupštine Republike Srbije u 2011. godini za 29. mart, sa početkom u 11,30 časova, za koju je utvrdila dnevni red:<?xml:namespace>\n1. Obraćanje Narodnoj skupštini komesara Evropske komisije za proširenje i evropsku politiku susedstva Štefana Filea\nNa početku sednice, predsednica Narodne skupštine pozdravila je evropskog komesara za proširenje Štefana Filea, šefa Delegacije Evropske komisije u Srbiji Vensana Dežera i članove te delegacije, kao i predstavnike diplomatskog kora, ambasadore više država članica Evropske unije u Srbiji.\nObraćajući se Narodnoj skupštini, evropski komesar za proširenje je istakao da je mišljenje Evropske komisije o kandidaturi Srbije za članstvo u EU prilika da se pređe u sledeću fazu pridruživanja, a to je dobijanje statusa kandidata, a možda i utvrđivanje datuma početka pregovora. Podsetio je da su Sporazum o stabilizaciji i pridruživanju EU sa Srbijom do sada potpisali Evropski parlament i dve trećine država članica EU.\nFile je poručio da je priključenje Srbije porodici evropskih naroda realan cilj, na dohvat ruke, ali da je za dobijanje pozitivnog mišljenja Evropske komisije o kandidaturi Srbije potrebno ispuniti političke kriterijume.\nU Izveštaju Evropske komisije o napretku Srbije ka EU sadržana je mapa puta, odnosno navedene su ključne oblasti u kojima Srbija mora da učini dodatne napore i u nekoliko narednih meseci sprovede reforme. U ovoj fazi pristupanja EU, potrebno je da se u parlamentu, kroz dijalog između političkih partija, postigne najšira politička saglasnost o ključnim strateškim ciljevima zemlje, istakao je evropski komesar za proširenje.\nKao prioritete na putu pridruživanja, File je naveo reformu pravosuđa, borbu protiv organizovanog kriminala i korupcije, izmene izbornog zakonodavstva, stvaranje uslova za efikasan rad nezavisnih regulatornih tela, regulisanje imovinskih prava i poštovanje ljudskih sloboda i prava. Radi efikasnije borbe protiv kriminala i korupcije neophodno je doneti zakon o finansiranju političkih stranaka, u skladu sa standardima EU i usvojiti novu strategiju borbe protiv korupcije, zajedno sa akcionim planom, kao i obezbediti političku i finansijsku podršku institucijama nadležnim za sprovođenje zakona.\nPrilikom izmene izbornog zakonodavstva neophodno je, pre svega, ukinuti blanko ostavke i poštovati redosled kandidata sa partijskih izbornih lista.\nEvropski komesar za proširenje File je rekao „da su ove reforme hitne jer obezbeđuju funkcionalnu demokratiju i predstavljaju ono što nazivamo političkim kriterijumima. Ispunjavanje političkih kriterijuma je od suštinske važnosti za dobijanje pozitivnog mišljenja zato što svaka zemlja koja podnese zahtev za članstvo mora da pokaže da je postala funkcionalna demokratija, kako bi Komisija mogla da preporuči otvaranje pregovora o pristupanju Evropskoj uniji.“\nFile je, takođe, ukazao na značaj dijaloga između Beograda i Prištine, regionalne saradnje i rešavanja pitanja izbeglica i raseljenih lica. Posebno je rekao da je puna saradnja sa Haškim tribunalom od ključnog značaja za mišljenje Evropske komisije.\nPosle izlaganja komesara Evropske komisije za proširenje i evropsku politiku susedstva Štefana Filea, predsednica Narodne skupštine Slavica Đukić-Dejanović zaključila je Treću posebnu sednicu Narodne skupštine Republike Srbije u 2011. godini.


Gorana Cvijetić osvojila dvije medalje | Palelive.com\nPočetna Regija Sokolac Gorana Cvijetić osvojila dvije medalje\nSOKOLAC – Gorana Cvijetić, član Atletskog kluba /AK/ “Glasinac” sa Sokoca, osvojila je proteklog vikenda zlatnu medalju u trci na 60 metara sa preponama, a u trci na 60 metara glat srebrnu medalju na prvenstvu BiH u dvorani u Sarajevu.\nAtletičarka ovoga kluba Anja Čolaković osvojila je zlatnu medalju u trci pionira na 60 metara, dok je Lana Tomić, njena klupska drugarica, u trci pionira na 60 metara sa preponama osvojila srebrenu medalju.\nMihajlo Memedović, član ovog kluba, osvojio je srebrenu medalju u trci pionira na 60 metara sa preponama, kao i u trci na 60 metara glat, a njegova klupska drugarica Sara Lučić osvojila je u trci na 60 metara sa preponama srebrenu medalju u trci pionira.\nBoriša Cvijetić iz AK “Glasinac” u trci na 60 metara sa preponama u konkurenciji pionira osvojio je bronzanu medalju.\nNa ovom takmičenju učestvovalo je 180 atletičara iz Republike Srpske i Federacije BiH.\nPrethodni članakU hajci odstrijeljena dva vuka kapitalca\nNaredni članakDvoje djece teško povrijeđeno u udesu


Kremlj odgovorio da li će DNR i LNR ući u sastav Rusije - 06.07.2020, Sputnik Srbija\nKremlj odgovorio da li će DNR i LNR ući u sastav Rusije\nPortparol ruskog predsednika Dmitrij Peskov saopštio je da nema informacije o tome da se radi na zbližavanju Rusije i Donbasa, kako je juče saopštio bivši... 06.07.2020, Sputnik Srbija\nUkrajina će realizovati Minski sporazum onda kada Priština realizje Briselski sporazum. Sve su to komunofašističke podmetačine iz EU. Sve dok na našoj strani, i srpskoj i ruskoj..., postoje ljudi koji će poverovati u dobre namere bilo kakvog dijaloga pod plavom zastavom sa zvezdicama (nije zastava NATO-a ali je slična...) oni će nas nadmudrivati logikom ''dva koraka napred-jedan nazad''. Pri čemu su dva koraka njihova a naš jedan. Sataro pravilo šargarepe i štapa kog smo svesni evo već dve decenije ali i dalje ne bežimo od njega.\n12:55 06.07.2020 (Osveženo: 13:22 06.07.2020)\nPortparol ruskog predsednika Dmitrij Peskov saopštio je da nema informacije o tome da se radi na zbližavanju Rusije i Donbasa, kako je juče saopštio bivši premijer samoproglašene Donjecke narodne republike (DNR) Aleksandar Borodaj.\nPeskov je podsetio da su mnogi stanovnici samoproglašene republike sa jugoistoka Ukrajine dobili rusko državljanstvo.\n„Znamo da je odluka o dodeljivanju državljanstva doneta vodeći se isključivo humanitarnim idejama, nakon što je te građane faktički odbacila njihova zemlja pod pretnjom uništenja. Što se tiče nekih koraka, defakto koraka u pravcu Rusije – nemam informacije o tome“, rekao je Peskov novinarima.\nOn je dodao da će Rusija nastaviti da pomaže Donbasu, jer nema značajnog napretka u rešavanju situacije.\n„Znate da je Rusija pružala i da će nastaviti da pruža humanitarnu pomoć stanovnicima te dve samoproglašene republike. Nastaviće sa tim, jer, nažalost, nema značajnog napretka u pravcu rešavanja situacije na jugoistoku Ukrajine“, objasnio je Peskov.\nOn je dodao da nije postignut napredak na pregovorima savetnika lidera „normandijske četvorke“ u Berlinu, ali da krivac za to nije ruska strana, jer Rusija nije postavila nikakve ultimatume.\nMeđutim, kako je naglasio, Ukrajina je odavno trebalo da realizuje obaveze koje je ranije preuzela na sebe u cilju regulisanja situacije u Donbasu.\nRanije je bivši premijer samoproglašene Donjecke narodne republike (DNR) Aleksandar Borodaj izjavio na kongresu ruske partije „Rodina“ da će dve republike iz Donbasa uskoro ući u sastav Rusije.\n6 Jul 2020, 14:542


Ekologija – Niški.Press – Sa Vama 24h\nMilosavljević: Potrebno je da se vodovod širi i da bude zdrav, jer bez vode nema ...\nNa Vidovdan, daleke 1937. godine osnovan je niški gradski vodovod, tako je u gradu na Nišavi počelo organizovano snabdevanje kvalitetnom vodom za piće. Danas je JKP „Naissus“ najveće javno komunalno preduzeće za vodosnabdevanje i kanalisanje južno od Beograda, gde kao regionalni sistem svakodnevno snabdeva vodom oko 300 000 korisnika na ...\nProfesor iz Londona o postrojenju u Nišu: Čistija voda, ali zagađeniji vazduh, skupo i prevaziđeno\nIzgradnja postrojenja za preradu otpadnih voda u Nišu trebalo bi da počne uskoro, nakon višedecenijskih najava, a građevinski inženjer Čedo Maksimović upozorava da je reč o zastareloj i skupoj tehnologiji koja će dovesti do još većeg zagađenja, trošiti mnogo energije i puno koštati građane. Maksimović, koji radi kao emeritus profesor ...\nPovodom obeležavanja Dana zaštite životne sredine, Gradska opština Medijana, u saradnji sa Ekonomskom školom u Nišu, organizovala je manifestaciju posvećenu promociji i podizanju svesti ljudi o ugroženosti životne sredine i očuvanju naše planete. Svi zainteresovani građani mogli su da posete štandove učesnika manifestacije, među kojima su OŠ„Sveti Sava“, OŠ“Ćele kula“, ...\nDogađaji Niš / Dešavanja NišDruštvoEkologija\nDugo čekano prskanje protiv krpelja u Nišu biće na gradsku slavu\nPrvi tretman krpelja na teritoriji celog Niša preduzeće „Sanit M&M“ obaviće u petak, 3. juna u ranim jutarnjim časovima. Iz ovog preduzeća apeluju na građane da u vreme tretmana ne borave na lokacijama, niti da izvode kućne ljubimce. Do početka leta ostalo je još 19 dana, a dugo očekivano priskanje protiv ...\nUskoro počinje vazdušno zaprašivanje protiv insekata u Nišu\nPo završetku tendera za dezinsekciju na kome je posao dobila grupa ponuđača koju predvode beogradske firme Visan i Ekos, gradonačelnica Niša Dragana Sotirovski izjavila je da je samo pitanje momenta kada će se krenuti sa zaprašivanjem insekata iz vazduha, a da je u toku zaštita školskih objekata. Zaprašivanje protiv insekata ...\nNakon što su bez prethodne najave i obezbeđivanja prostora, nastavljeni pripremni radovi na izgradnji humanitarnog parkinga pored OŠ “Sveti Sava”, niškoj građevinskoj inspekciji podneta je prijava “nelegalnog gradilišta”, koje po mišljenju roditelja krši Zakon i ugrožava bezbednost dece. Prošle nedelje mašine privatnih firmi ponovo su ravnale i pripremale teren za ranije najavljenu ...\nDruštvoEkologijaOdmori mozakZanimljivostiŽivot i stil\nSvaka treća kašika hrane zavisi od oprašivanja. Oprašivanjem poljoprivrednih biljaka, pčele obezbeđuju važan izvor posla i prihoda poljoprivrednika, posebno malih i porodičnih farmi u zemljama u razvoju, a takođe igraju i važnu ulogu u očuvanju prirode i biodiverziteta. Svetski dan pčela obeležava se danas, peti put za redom, sa ciljem ...\nKlimatske promene u punom jeku – u Pakistanu izmeren 51 stepen Celzijusa\nRekordni toplotni talasi u severozapadnoj Indiji i Pakistanu mogu biti 100 puta verovatniji kao posledica klimatskih promena, navodi se u studiji Met ofisa (Met Office), koju prenosi Bi-Bi-Si. Ovaj region sada treba da očekuje toplotni talas koji premašuje rekordne temperature zabeležene 2010. i to jednom u tri godine. Bez klimatskih ...\nVečeras i sutra suzbijanje komaraca\nSektor ekologije i unapređenja životne sredine JKP „Gradska čistoća” započeo je akciju suzbijanja odraslih jedinki komaraca na teritoriji Beograda, koja je planirana za večeras, ali i sutra u terminu od 18 do 24 časa, izjavila je Mirjana Cakić, iz JKP „Gradska čistoća”. Sugrađani su sa pet lokacija u gradu već ...\nNiškim školama fale sredstva za higijenu, gradska vlast preuzela nabavku i mesecima je ne sprovodi\nOd kada je pre godinu dana gradska vlast centralizovala javne nabavke, počeli su problemi niških prosvetara sa nabavkom sredstava za higijenu. Iz nekoliko škola žale se da mesecima ne dobijaju hemiju, kancelarijski i materijal potreban za nesmetan rad. Dok su se neke škole na vreme obezbedile, prosvetni radnici iz drugih ...


Pirot solarnim elektranama do uštede struje\nTanjug 23. juna 2022. 11:58\nPIROT – Na inicijativu Gradske uprave Pirot, javna preduzeća u ovom gradu instaliraće u narednom periodu nekoliko solarnih elektrana, a jedna od njih već je svečano puštena u rad u JP „Komunalac“.\nKako je kazao direktor preduzeća Boban Tolić, zahvaljujući solarnoj elektrani snage 30 kilovata u planu je da se proizvede struja dovoljna da zadovolji kompletnu potrošnju ovog preduzeća za strujom.\n„Elektrana je snage 30 kilovata i naše projekcije su da će zahvaljujući njoj biti zadovoljena kompletna potreba našeg preduzeća za električnom energijom.\nNaš godišnji račun za struju je oko 1,5 miliona i nešto više nakon poskupljenja i nadamo se da ćemo bar toliko uštedeti zahvaljujući ovoj elektrani koja je već instalirana“, kazao je Tolić u sredu prilikom puštanja u rad elektrane.\nGradonačelnik Pirota, Vladan Vasić, rekao je da je Gradska uprava dala nalog ostalim javnim preduzećima da takođe instaliraju solarne elektrane kako bi se ostvarile značajne uštede u potrošnji struje, naročito imajući u vidu aktuelnu globalnu situaciju sa energentima.\n„U Komunalcu je elektrana počela sa radom, u toku je izrada dokumentacije za izgradnju solarnih elektrana u Regionalnoj deponiji i Vodovodu i kanalizaciji, s tim da će solarne elektrane u tim preduzećima biti još snažnije jer će imati kapacitet proizvodnje struje od 150 kilovata, dok je ova u Komunalcu 30 kilovata“, objasnio je Vasić.\nOn je dodao da bi izgradnja novih solarnih elektrana trebalo da počne narednih meseci dok se u perspektivi planira izgradnja još nekoliko elektrana na Zatvorenom bazenu, na pokrivenom delu tribina Gradskog stadiona i na još nekoliko lokacija u gradu koje su u vlasništvu Grada Pirota.


Građani na prvom mestu: Održana prva WeBER regionalna konferencija | Centar za evropske politike Građani na prvom mestu: Održana prva WeBER regionalna konferencija – Centar za evropske politike\n25-26. septembar 2018. – Prva regionalna konferencija „Građani na prvom mestu: Zahtevi civilnog društva za bolju upravu na Zapadnom Balkanu“ okupila je preko 130 učesnika i 60 govornika iz regiona Zapadnog Balkana i Evropske unije.\nOvo je prva regionalna konferencija o reformi javne uprave (RJU) iz ugla civilnog društva, a namera je da se ovakve konferencije održavaju na dvogodišnjem nivou. Njen cilj je bio da obogati dijalog na temu kreiranja i sprovođenja inkluzivnih i transparentnih politika, koje vode računa o potrebama građana. Programska direktorka Centra za evropske politike (CEP) i projektna menadžerka WeBER projekta, Milena Lazarević, programski menadžer u CEP-u i vodeći istraživač na ovom projektu, Miloš Đinđić, predstavili su Prvi regionalni izveštaj PAR Monitor – jedan od glavnih rezultata komparativnog istraživanja o praćenju reforme javne uprave u okviru projekta WeBER.\nPanelisti na događaju su bili, između ostalih, Mirjam Feran (Myriam Ferran), direktorka za strategiju i Tursku u Generalnom sekretarijatu Evropske komisije za susedsku politiku i proširenje (DG NEAR), Diki Methorst (Dicky Methorst), prva sekretarka Ambasade Kraljevine Holandije u Srbiji, Gregor Virant, bivši ministar javne uprave Slovenije, Heiki Lot (Heiki Loot) državni sekretar u Vladi Estonije, Majlinda Bregu, istaknuta albanska političarka i sledeća generalna sekretarka Regionalnog saveta za saradnju (RCC). Oni su istakli su značaj regionalne saradnje i konstruktivnog dijaloga između civilnog društva i države u putu zemalja Zapadnog Balkana ka članstvu u EU.\nKroz WeBER projekat civilno društvo je, prema rečima Milene Lazarević, pokazalo da nije eksterna pretnja za državnu upravu, već da može da bude konstruktivan partner. „Projekat WeBER gradi most i poverenje između organizacija civilnog društva, koje predstavljaju građane zemalja Zapadnog Balkana i vlada u cilju boljih usluga za građane, boje upotrebe novca poreskih obveznika i boljeg kvaliteta svakodnevnog života“, rekla je Mirjam Feran na konferenciji.\nEvropska unija je reformu javne uprave uvrstila među reforme od ključnog značaja koje doprinose preobražaju društva i države. Govoreći o tome, bivši slovenački ministar Virant naglasio je da EU ima sve veće zahteve za nove članice kada se radi o reformi državne uprave. Zbog uticaja javne uprave na svakodnevni život građana, bitno je da oni budu u fokusu njene reforme. „Smatramo da je neophodno da ministri, političari, država, čuju ove poruke jer se ukazuje na stvari zbog kojih, ukoliko se ne poprave, možemo imati ozbiljne probleme, ne samo u funkcionisanju kao države članice EU, nego će građani kazniti te iste političare ako ne budu ogdovorniji i ako ne budu bolje izveštavali“, istakla je Lazarević.\nOna je rekla i da je jedna od najznačajnijih poruka skupa da EU neće više brojati zakone i strategije kada bude ocenjivala naš uspeh ili neuspeh u reformama, jer je jasno da sve zavisi od toga kako se propisi primenjuju, dok je u oblasti reforme javne uprave važno kako se usluge pružaju građanima, koliko je država transparentna, koliko uključuje javnost u donošenje odluka. „S druge strane, članstvo u EU ne obezbeđuje da će država funkcionisati savršeno i zato civilno društvo treba da bude pokretačka snaga za nastavak reformi i nakon što uđemo u EU“, rekla je Lazarević.\nPored toga, sve države Zapadnog Balkana imaju obavezu da reformišu svoje javne uprave na putu ka članstvu u EU, što pruža veliki potencijal za razmenu iskustva i zajedničko učenje i napredak regiona. „Regionalna saradnja nije zamena za članstvo u EU, ali da će, ako region ne bude bolje sarađivao na svim poljima, put u EU biti teži i duži“, napomenula je Majlinda Bregu.\nEstonski državni sekretar Heiki Lot podelio je sa prisutnima dobar primer reforme javne uprave u svojoj državi. „Ključ uspešne reforme javne uprave leži u kvalitetnim ljudima na ključnim pozicijama, njihovoj nezavisnosti i sposobnosti da vode reforme, plus upotreba novih tehnologija“, rekao je Lot.\nPrva sekretarka holandske ambasade u Beogradu Diki Methorst takođe je naglasila da, iako evropski zvaničnici znaju dobre strane proširenja Unije na Zapadni Balkan, u to je teško ubediti građane EU. „Zato je važan WeBER“, naglasila je Methorst. „WeBER meri napredak u reformi javne uprave na Zapadnom Balkanu kroz individualno razvijene indikatore, omogućavajući tako detaljan nadzor nad tim koliko su zemlje napredovale na putu ka članstvu u EU“, rekla je ona.\nPoseban deo konferencije posvećen je projektima praćenja reforme javne uprave od strane lokalnih organizacija civilnog društva, grantista malih WeBER grantova. Grantovi su dodeljeni kako bi domaće organizacije na lokalnom nivou i mediji, koji nadziru i prate rad vlasti, imali priliku da učestvuju u lokalnim pitanjima reforme javne uprave.\nKonferencija je zaključena rečima Miloša Đinđića i Simonide Kacarske, direktorke Instituta za evropsku politiku (EPI). Kacarska je upozorila da se zemlje regiona i dalje suočavaju sa izazovom kada je u pitanju uključivanje institucionalnih aktera u proces reforme javne uprave, pored ministarstava za državnu upravu. „Politika je važna, ali su potrebna sistemska rešenja“, naglasila je Kacarska. Oni su zaključili da se WeBER ne završava ovom konferencijom i da će civilno društvo Zapadnog Balkana nastaviti da zahteva bolju i efikasniju javnu upravu, prilagođenu potrebama građana.\nPrva WeBER konferencija je završna konferencija trogodišnjeg projekta koji sprovodi Think for Europe (TEN) mreža, u saradnji sa European Policy Centre (EPC) iz Brisela. Projekat finansira Evropska unija i sufinansira Kraljevina Holandija. Više informacija o WeBER-u možete pronaći na: www.par-monitor.org


4. 12. 2018 |\nPrvo su dete naučili da na maminom mobilnom telefonu pronađe video-igricu, a onda je progovorilo prve reči. Umesto plišanog mede, za prvi rođendan najverovatnije se obradovalo nekoj „pametnoj igrački”, a pre nego što je mališa počeo da drži nož i viljušku znao je kako se pretražuje „Jutjub”. Mobilni telefon postao je zamena za loptu, igru i vršnjake, ali život s tabletom i smartfonom ima svoju neurofiziološku „cenu”, a ta cena je – poremećaj pažnje. Čak je i ministar prosvete Mladen Šarčević pomenuo pre nekoliko dana da pažnja đaka u školi traje petnaestak minuta i da to i nastavnicima može da poremeti atmosferu na času.Naime, najnovija istraživanja svedoče da pažnja savremenih mališana iznosi deset minuta, a psiholozi upozoravaju da je školskoj deci pažnja u poslednjoj deceniji opala za – polovinu, što koincidira s masovnom upotrebom pametnih telefona. Rođeni u potpuno kompjuterizovanom svetu i ne znaju kako je izgledao svet pre interneta, zbog čega ih često nazivaju digitalnim urođenicima.\nTagovi :ADHD poremećaj, deca i mobilni telefoni, ekrani, pažnja, poremećaj pažnje kod dece\nHiperaktivna deca možda su samo najmlađa u razredu, kažu naučnici\nStevan\t·9. 12. 2018 · Reply\t·Citiraj\nRukopis i govor se iskreno pogoršao i odraslima ne samo deci, realno prestali smo da pišemo, sve se kuca, prestali smo čak i kada kucamo da sklapamo pune rečenice, sve je više skraćenica i stranih slengova da nam se vokabular skorz izmenio. Mi stariji smo samo toga možda svesniji jer se sve ovo mnogo razlikuje od onoga kako smo rasli, ali moramo uzeti u obzir da smo se i mi razlikovali od naših roditelja, baba i deda. Mislim da je stvar samo u prilagođavanju okruženja promenama, znači, ne možemo imati više, npr. škole kakve smo imali pre 100godina, ako se menjamo na jednom polju, moramo i na ostalima.


Severna Koreja traži ravnopravan pristup kovid vakcinama\nTanjug 5. januara 2021. 13:07\nPJONGJANG – Severna Koreja, uprkos tvrdnjama da nema ni jedan slučaj korona virusa, zatražila je pomoć od međunarodne organizacije da garantuje ravnopravan globalni pristup vakcinama protiv kovida-19, saopštili su danas diplomatski izvori.\nPrema navodima, Pjongjang je podneo zahtev Gavi, Savezu za vakcine, za primanje vakcina protiv kovida-19, ali zvaničnici te organizacije nisu želeli da komentarišu situaciju, navodi Vol strit dzournal i dodaje da je Severna Koreja poslednjih nedelja kontaktirala nekoliko evropskih zemalja i raspitivala se o tome kako da nabavi vakcine.\nOrganizacija Gavi odbila je da potvrdi tu informaciju, ali je navela da je zahtev za vakcine zatražilo 86 od 92 zemalja s nižim prihodima, a koje ispunjavaju uslove za program Kovaks čiji je cilj pravedna distribucija vakcina.\nZa tu grupu zemalja, u koje spada i Severna Koreja, Kovaks je obezbedio 1,3 milijardi doza vakcina kojima bi trebalo da se pokrije 20 odsto populacije tih zemalja.\nSeverna Koreja nije prijavila nijedan slučaj korona virusa, ali je još na početku pandemije zaključala granice i obustavila putovanja u inostranstvo, a prošle nedelje državni mediji su upozorili građane da ostanu oprezni zbog novog soja virusa koji se pojavio.\nOd početka pandemije do 17. decembra u Severnoj Koreji je na virus kovid-19 testirano 12.000 osoba, dok je desetine hiljada bilo u karantinu, a brojni eksperti sumnjaju da u toj zemlji nema obolelih od korona virusa. .


Datum objave: 11.03.2016 16:00 | Autor: Dražen Radonjić\nMinistarstvo pravde Crne Gore u saradnji sa Centrom za međunarodnu pravnu saradnju iz Holandije (CILC) i Holandskim Helsinškim komitetom, organizuje u ponedeljak 14. marta i utorak 15. marta 2016. godine, u hotelu „Aurel“ u Podgorici sa početkom u 10:00 časova, dvodnevni radni sastanak na kojem će uzeti učešće predstavnici pravnih lica u kojima se izvršava kazna rada u javnom interesu u Crnoj Gori.\nSastanak će otvoriti generalna direktorka Direktorata za izvršenje krivičnih sankcija u Ministarstvu pravde Crne Gore, gđa Slavica Rabrenović.\nTokom radnog sastanka, najviše pažnje će biti posvećeno saradnji između Direkcije za uslovnu slobodu i pravnih lica kod kojih osuđena lica izvršavaju kaznu rada u javnom interesu. Službenici Direkcije za uslovnu slobodu Crne Gore, probacioni službenici iz Kraljevine Holandije i predstavnici pravnih lica će razmijeniti iskustva u pogledu sprovođenja kazne rada u javnom interesu i unaprijeđenja rada Direkcije za uslovnu slobodu u Crnoj Gori.\nRadni sastanak se organizuje u sklopu holandsko-crnogorskog projekta „Podrška probacionoj službi i sistemu alternativnih sankcija u Crnoj Gori“, koji je finansiran kroz Matra-CoPROL program Ministarstva vanjskih poslova Kraljevine Holandije.\nUvodni dio sastanka je otvoren za javnost.


Žene će od 1. januara naredne godine raditi dva meseca duže, ako žele da ostvare pravo na punu starosnu penziju jer se za njih menjaju uslovi za penzionisanje. Tako će im, umesto 63 godine života, koliko je bilo potrebno za penzionisanje ove godine, biti potrebna još dva meseca, a uslov za radni staž za žene ostaje nepromenjen i to je najmanje 15 godina. Dodavanje po dva meseca godišnje trajaće do 2032. godine kada će uslov za starosnu penziju za oba pola biti izjednačen, odnosno 65 godina života i najmanje 15 godina staža osiguranja, rečeno je ranije Tanjugu u PIO fondu. Za muškarce, od naredne godine promene nema – 65 godina života i najmanje 15 godina radnog staža. U prevremenu penziju i muškarci i žene naredne godine odlaze pod novim uslovima i to žene sa 58 godina i\n18.11.2020 u 22:45\nDržava treba da pomogne najugroženije penzionere\nOsim povećanja penzija od 5,9 odsto, koje im sleduje naredne godine, penzioneri u Srbiji bi od države mogli da dobiju još neko malo iznenađenje. Upravo je to pre dva dana najavio predsednik Srbije Aleksandar Vučić, a juče potvrdio i Siniša Mali, ministar finansija. – O tome se razgovara i, kada god postoji mali prostor da smo nešto uštedeli i zaradili, išlo je za zdravstvene radnike i najstarije – rekao je Mali. Iako za sada nema više detalja koliko bi i kada ovo iznenađenje moglo da stigne, pretpostavlja se da je reč o jednokratnoj pomoći. Prethodnih godina država je na isti način pomagala penzionere tako što su dobijali od 3.000 do 5.000 dinara linearno, s tim što im taj iznos nije ulazio u osnovicu za obračun penzije. Ukoliko bi i ove godine svi penzioneri dobilo po 5.000 dinara,\n14.11.2020 u 14:22\nVučević i Kisić Tepavčević posetili dom za stare u Futogu\nFUTOG - Gradonačelnik Novog Sada Miloš Vučević i ministarka za rad, zapošljavanje, boračka i socijalna pitanja Darija Kisić Tepavčević posetili su danas Dom Futog Gerontološkog centra „Novi Sad”. Gradonačelnik je zahvalio resornom ministarstvu na podršci koju pruža radu Gerontološkog centra i čestitao zaposlenima u toj ustanovi na zlatnoj medalji za zasluge koju su dobili od predsednika Republike Srbije. Ministarka Kisić Tepavčević ocenila je da su gerontološki centri uvek važni za državu, a posebno sada kada je društvo suočeno sa ozbiljnom epidemijom. „Znamo da osobe starije od 65 godina i hronični bolesnici imaju veću šansu da kod njih bolest izazove komplikacije. Rad u Centrima je težak i treba da podržimo zaposlene, jer rade za dobro svih nas, brinući o našim najstarijim


Na etiketama alkoholnih pića uskoro zdravstvena upozorenja - a hrana? - Poljoprivredne vesti | Agroklub.rs\nNa etiketama alkoholnih pića uskoro zdravstvena upozorenja - a hrana?\nEvropska komisija je objavila plan u borbi protiv karcinoma. Alkohol, crveno meso i prerađevine na crnoj listi?\nEvropska komisija predložila je uvođenje obveznih zdravstvenih upozorenja za alkoholna pića, što bi države članice morale da ispoštuju do kraja 2023. godine. Predlog je ovo Evropskog plana u borbi protiv karcinoma i novog pristupa prevenciji, lečenju i brizi, a objavljen je uoči Svetskog dana borbe protiv raka koji se obeležava danas, 4. februara.\nPlan sadrži mere koje će se preduzimati u raznim područjima, od zapošljavanja, obrazovanja, socijalne politike i jednakosti, preko oglašavanja, poljoprivrede, energetike, životne sredine i klime do saobraćaja, kohezijske politike i oporezivanja.\nIzmeđu ostaloga, do kraja 2022. godine alkoholna pića na svojim etiketama moraće da imaju popis sastojaka i nutritivnu deklaraciju, a do kraja 2023. i zdravstvena upozorenja. Takođe, Komisija će pratiti i nadzirati medijski komercijalni sadržaj u kojem se promovišu ovi proizvodi.\nKako piše Politico, prema ranijem nacrtu planirano je i ukidanje EU programa za promociju poljoprivrednih proizvoda, a tražilo se i da se smanji onlajn marketing i oglašavanje kako bi redukovali izloženost mladih promovisanju ove vrste proizvoda. Ali, ovi su predlozi ipak izbačeni.\nOsim o alkoholu, predlog, naravno, sadrži i upozorenja o "nezdravoj" hrani, a podstiče se ishrana sa više voća i povrća, odnosno manje crvenog i prerađenog mesa kao i ona koja je povezana sa rizikom od raka.\nBudući da EK planira i reviziju EU zakonodavstva o oporezivanju alkohola i prekograničnim kupovinama od strane privatnih osoba, evropski vinari ovaj dokument smatraju poražavajućim.\n"Vinska industrija je već u poteškoćama zbog pandemije. Godinama ulažemo u programe edukacije o umerenoj i svesnoj konzumaciji vina, što je stil tipičan za mediteransku kulturu", navodi italijanski WineNews uz pojašnjenje kako promovsanje "kulturne" potrošnje mnogi smatraju jednim od najefikasnijih alata za borbu protiv zloupotrebe alkohola, što je, tvrde, veliki problem, posebno u severnoj Evropi.\nReagovali su i u glavnom italijanskom udruženju poljoprivrednika "Coldiretti" uputivši pismo evropskom povereniku za ekonomska pitanja, Paolu Đentiloniju. Pišu kako "Evropska unija želi da ukine podsticaje za promociju mesa, suhomesnatih proizvoda i vina i etiketira ih kao loše umesto da se promoviše uravnotežena i raznolika ishrana bez kriminalizovanja druge."\nPredlog Evropske komisije u celosti možete potražiti putem ovog linka.


Euleks: Priština odlučuje o učešću Srbije u istrazi o ubistvu Ivanovića - 18.01.2018, Sputnik Srbija\nEuleks: Priština odlučuje o učešću Srbije u istrazi o ubistvu Ivanovića\nU vezi sa zahtevom Srbije za učešće srpskih državnih organa u istrazi o ubistvu lidera Građanske inicijative SDP Olivera Ivanovića, misija Evropske unije na... 18.01.2018, Sputnik Srbija\npolitika, vesti, oliver ivanović, euleks, ko je ubio olivera ivanovića\n16:04 18.01.2018 (Osveženo: 16:05 18.01.2018)\nU vezi sa zahtevom Srbije za učešće srpskih državnih organa u istrazi o ubistvu lidera Građanske inicijative SDP Olivera Ivanovića, misija Evropske unije na Kosovu Euleks saopštila je da o tom zahtevu odlučuju kosovske vlasti.\n„Misija Euleks ne donesi odluke ove prirode. Lokalne vlasti odlučuju da li će Srbija biti uključena u istragu o ubistvu Olivera Ivanovića“, naveo je Euleks, prenosi RTK na srpskom jeziku.\nKosovski predsednik Hašim Tači je sinoć, nakon razgovora telefonom sa predsednikom Srbije Aleksandrom Vučićem, rekao da su kosovski organi spremni da, u skladu s važećim zakonima, sarađuju i prihvate svaku pomoć koja bi mogla da dovede do razrešenja slučaja ubistva Ivanovića.\nDirektor srpske policije Vladimir Rebić izjavio je ranije da MUP i BIA angažuju sve resurse na istrazi o ubistvu Ivanovića, u utorak u Severnoj Mitrovici, ali i da još čekaju odgovor na zahtev da se u istražni postupak uključe i stručnjaci iz Beograda.\nGlavni tužilac osnovnog tužilaštva u Mitrovici Šićri Sila izjavio je prethodno da sve službe intenzivno rade na otkrivanju počinilaca ubistva srpskog političara Olivera Ivanovića, preneo je prištinski portal „Telegrafi“.


Vasil Hadžimanov najbolji džez pijanista u 2019. - Kreativna Srbija®\nVasil Hadžimanov najbolji džez pijanista u 2019.\n24/01/2020 24/05/2020 Urednik\nU okviru 41. tradicionalnih Godišnje nagrade džez stanice (Annual Jazz Station Awards), srpski džez pijanista Vasil Hadžimanov proglašen je za najboljeg džez pijanistu na električnom klaviru u prošloj godini. Istovremeno, Vasil Hadžimanov Band je proglašen za drugi najbolji džez bend na ovoj listi. Lista sadrži najbolje džez muzičare sveta.\nNagradu je ustanovio brazilski novinar Arnaldo Desuteiro.\nPogledajte celu listu džez muzičara Annual Jazz Station Awards.\nPročitaj i ovo Srbija može doživeti ekspanziju u IT sektoru


DODIK: Ne smijemo dozvoliti da u BiH budemo manjina | Herceg Televizija Trebinje\n"Mi ovdje ne govorimo o hrvatskim, već o našim interesima", rekao je Dodik replicirajući poslaniku SDS-a Nebojši Vukanoviću tokom rasprave o Prijedlogu odluke o potvrđivanju izjave srpskog člana Predsjedništva BiH po kojoj je zaključak o prihvatanju zvaničnog stava BiH o nastavku izgradnje mosta Komarna-Pelješac, donesen bez konsenzusa na sjednici Predsjedništva, veoma štetan po vitalne interese Srpske.\n"Niko ovdje ne radi za hrvatske interese. Ja sam izabran kao član Predsjedništva iz Srpske i to po Ustavu. Ovom izjavom i vetom želimo da afirmišemo ustavna prava vezano za odbranu vitalnih interesa Srpske, ne smijemo dozvoliti da budemo preglasani i manjina, iako se ovom slučaju pogodilo da u pitanju bude Pelješki most. Ovdje je cilj afirmacija i da ne budemo manjina i majorizovani. Nije cilj trgovina", rekao je Dodik.\n"Kada govorite o jasenovačkoj građi, ona je u Muzeju Holokausta u Vašingtonu i predočena je cijelom svijetu. Nisam to mogao spriječiti jer nas niko tada nije pitao o tome. Samo sam spriječio i pomogao da ona ne ide direktno u Hrvatsku i da se njome ne manipuliše, već u Vašington i da se dostavi u kopijama i nama i Hrvatskoj, te ostavi u SAD", rekao je Dodik.\nOn je naglasio da se svi odgovorni državnici, pa i on, zalažu da velike domaće kompanije poput "Integral inženjeringa" nalaze poslove jer zapošljavaju ogroman broj ljudi.\n"U FBiH postoje brojne velike kompanije koje rade krupne poslove, a ja ovde branim interese Slobodana Stankovića... Pa cijeli svijet nastoji da svojim kompanijama obezbijedi posao", rekao je Dodik i podsjetio da i dalje postoji problem sa vlašću na nivou BiH jer Bošnjaci mjesecima neće da formiraju Savjet ministara.\nPoslanik SDS-a Nebojša Vukanović poručio je poslanicima da, s obzirom na raniju negativnu istoriju odnosa Srba i Hrvata, pa i loš položaj Srba u toj zemlji, dobro razmisle da li će pod "firmom" zaštite vitalnog interesa Srpske podržavati hrvatske interese kada je riječ o izgradnji mosta Komarna-Pelješac.\n"Ne treba naša Skupština da bude medijator sukoba unutar FBiH. Najmudrije je da kažemo da ćemo podržati svaki dogovor Bošnjaka i Hrvata koji nije na štetu Srpske", naveo je Vukanović.


Falsifikovanje slike traje sedam dana, košta 1.000 evra\n24 sata\t27.11.2008 15:34\nFalsifikovanje slika je unosan crni biznis. U taj lanac uključeni su slikari, kustosi, aukcijske kuće i preprodavci - kaže za „24 sata” jedan srpski slikar koji je odbio brojne ponude da pravi lažne slike srpskih majstora.\nPrema njegovim rečima, falsifikati slika naših slikara sa početka 20. veka nisu retkost, jer je najbrže i najlakše falsifikovati njihove radove pošto nije teško naći originalno platno iz tog perioda.\n- Tu obično nije reč o falsifikatu postojeće slike, već slikar po narudžbini radi novu sliku, na primer Save Šumanovića. Ona kasnije bude predstavljena kao Šumanovićevo novootkriveno delo. Za to je potrebno obezbediti dokumentaciju u kojoj, pored ostalog, treba da piše i gde je slika pronađena - kaže naš sagovornik.\nSlika se onda odnosi na procenu kustosu koji je u igri.\n- On garantuje da je slika tobože original i stavlja pečat ustanove u kojoj je zaposlen. Slika se onda prodaje, obično u inostranstvu, za oko 20.000 do 40.000 evra. Slikaru sledi 1.000 evra koje zaradi za sedam dana koliko je potrebno naslikati sliku - kaže sagovornik „24 sata”.


Uzbunjivač iz Krušika dobio rešenje o privremenom udaljenju sa posla - Infobrif\nUzbunjivač iz Krušika dobio rešenje o privremenom udaljenju sa posla\nObjavljeno 22.10.2019. u 18:37 poslednja izmena 22.10.2019. u 18:40\nUzbunjivač Aleksandar Obradović, zaposlen u fabrici namenske industrije Krušik Valjevo, koji je medijima prosledio dokumenta koja ukazuju na moguću korupciju u tom preduzeću, dobio je rešenje o privremenom udaljenju sa posla, potvrđeno je za Radio Slobodna Evropa (RSE) u holding korporaciji Krušik Valjevo.\n„Zaposlenom Aleksandru Obradoviću nije izrečena nikakva disciplinska mera, već je u skladu sa važećim propisima doneto rešenje o privremenom udaljavanju sa posla“, rečeno je u Krušiku u odgovoru na pitanje RSE.\nDodaje se da ta mera traje praktično od kada se Obradović nalazi u pritvoru.\n„Za vreme trajanja mere udaljenja sa posla Obradović će primati naknadu u visini jedne četvrtine zarade, u skladu sa zakonom. Ova mera će trajati dokle god se Obradović nalazi u kućnom pritvoru“, kažu u holding koncernu Krušik.\nAdvokat Vladimir Gajić, pravni zastupnik Obradovića za RSE kaže da rešenje o privremenom udaljavanju Obradovića sa posla nije doneto nezakonito.\n„Obradović je 7. oktobra 2019. u vreme dok se još nalazio u Centralnom zatvoru u Beogradu, dobio rešenje o privremenom udaljavanju s posla. Holding korporacija Krušik je donela rešenje kojim se on privremeno udaljava s posla, oni na to imaju pravo po Zakonu o radu. To je na neki način i zaštita zaposlenog, jer ukoliko se ne bi pojavio tri dana na poslu, mogao bi da dobije otkaz“, pojašnjava Gajić i dodaje da je ono što zabrinjava to što Obradović u kućnom pritvoru može ostati do pravosnažnog okončanja krivičnog postupka koji se protiv njega vodi.\n„To može biti tri dana, a može biti i pet godina“, kaže Gajić.\nAleksandar Obradović se od 14. oktobra odlukom Višeg suda u Beogradu nalazi u kućnom pritvoru. Prethodno je boravio u Centralnom zatvoru u Beogradu nakon što je 18. septembra uhapšen na svom radnom mestu pod sumnjom da je počinio krivično delo odavanje poslovne tajne.\nMinistar: Svakom penzioneru oko 5. novembra po 5.000 dinara\nEvropska komisija: Hrvatska ispunila uslove za Šengen


Ministar finansija Srbije Siniša Mali, predsednik Izvršnog odbora Nove Ljubljanske banke d.d (NLB) Blaž Brodnjak i član Izvršnog odbora te banke Arčibald Кremser potpisali su Ugovor o kupoprodaji akcija, u vezi sa 83,23 odsto običnih akcija Кomercijalne banke a.d Beograd, saopšteno je iz Ministarstva finansija. Potpisivanjem ovog ugovora, "banka će dobiti novog strateškog partnera, koji će nakon završetka transakcije preuzeti i upravljanje bankom", kaže se u saopštenju.\nU saopštenju se navodi da će Srbija do datuma završetka transakcije ukupno prihodovati više od 450 miliona evra.\nUgovorom je predviđeno i da se 50 odsto iskazane dobiti za 2019. godinu isplati kao dividenda, na osnovu čega će Republika Srbija prihodovati iznos od oko 31 milion evra.\nDodatno je predviđena i isplata dividendi iz ranijih godina, po kom osnovu će Republika Srbija prihodovati iznos od oko 26 miliona evra.\nMinistar finansija Siniša Mali je rekao da je "veoma zadovoljan uspešnim završetkom procesa, kao i ponuđenom cenom".\n"Zadovoljni smo ponuđenom cenom, koja je među najpovoljnijima u odnosu na uporedive, nedavne i relevantne transakcije u regionu. Ova finansijska ponuda prevazilazi i naša očekivanja zasnovana na proceni vrednosti banke, a koju je izradio naš finansijski savetnik Lazard. Ukupne ostvarene prihode po ovoj transakciji država će uložiti na pametan način, i to pre svega u investicioni plan "Srbija 2025", kao i u vraćanje skupih kredita iz prošlosti", kazao je Mali a navodi se u saopštenju Ministarstva finansija.\nMihajlović: Komercijalna banka vredi 800 miliona evra\nPregovori sa prvorangiranim ponuđjačem, Novom Ljubljanskom bankom, otpočeli su 27. decembra 2019. godine a po okončanju pregovora, Vlada Republike Srbije je na sednici 20. februara 2020. godine, usvojila Nacrt ugovora o kupoprodaji 83,23 odsto akcija Кomercijalne banke.


Vladimir Šaranović Archives - KRIK\nZa ubistvo advokata Zreleca 30 godina zatvora\nVladimir Šaranović osuđen je danas na 30 godina zatvora zbog ubistva beogradskog advokata Vladimira Zreleca u decembru 2015. godine. Predsedavajuća sudija Nataša Albijanić navela je da je tužilaštvo dokazalo da je Šaranović kriv, kao i da je ubistvo izvršio zbog sukoba koji je advokat imao sa njegovim rođakom Slobodanom Šaranovićem. […]\nU završnim rečima za ubistvo advokata Vladimira Zreleca tužiteljka je rekla da smatra da su na suđenju dokazane tvrdnje iz optužnice i zatražila da sudsko veće optuženog Vladimira Šaranovića osudi na kaznu od 30 do 40 godina zatvora. Advokat optuženog, sa druge strane, istakao je da nijedan dokaz ne dokazuje […]\nZavršne reči za ubistvo advokata Zreleca u novembru\nNa današnjem suđenju Vladimiru Šaranoviću optuženom da je u decembru 2015. ubio advokata Vladimir Zreleca pregledani su preostali pisani dokazi, a potom zakazane završne reči. Piše: Bojana Pavlović Zapisnik o pretresu stana, izveštaj o pregledu lica mesta, medicinska dokumentacija ubijenog advokata, pismo koje je dobio, psihijatrijsko veštačenje, kao i transkripti […]


Izvor: B92, 14.Jul.2019, 23:33\nNarodnoj partiji Austrije i Socijaldemokratskoj stranci preti kazna u milionskom iznosu.\nKazna im preti pošto je predsednica Revizorskog suda Margit Kraker protiv ove stranke podnela prijavu partijskom senatu zbog prekoračenja ograničenja troškova za izbore 2017.godine.\nOVP je taj limit prekoračila za čak skoro šest miliona evra, a SPO za >> Pročitaj celu vest na sajtu B92 << 383.000 evra.\nFinansijski izveštaj Slobodarske partije (FPO) još nije analiziran, pošto nedostaju potpisi, ali se očekuje da će i ta stranka biti sučena sa kaznom jer je potrošila 10,7 miliona evra na izbore 2017., što je za više od tri miliona više od odredjene gornje granice, a za to joj preti kazna od 565.000 evra.\nInače OVP je prijavila i SPO zbog donacija koje je dobijala preko "svojih" udruženja i organizacija, pre svega zbog predizbornih skupova koje je organizovalo udruženje penzionera, ali i socijaldemokratske frakcije u Radničkoj komori.\nNadležne ustanove započele su, nakon afere "Ibica", odnosno video snimaka u kojima je doskorašnjim lider FPOO Hajnc Kristijan Štrahe nudio jednoj navodnoj nećaki ruskog milijardera državne poslove za finansijsku pomoć svojoj stranci i to zaobilazeći kontrolne organe, preko pçartijskih udruženja, "češljanje" finansijskih izveštaja i donacija koje su stranke dobijale.


Vatikan milionima fašističkog vođe Musolinija izgradio tajnu imperiju nekretnina širom Evrope : Nadlanu.com\nVatikan milionima fašističkog vođe Musolinija izgradio tajnu imperiju nekretnina širom Evrope\nObjavljeno 23. jan 2013. / 14:05:52\nProzeći pored ekskluzivnog "Bulgarija" u jedoj od najskupljih ulica sveta Nju Bond Stritu u Londonu, mnogi bi se iznenadili kada bi znali da zapravo ta prodavnica skupocenog nakita ima veze sa papom. Ovaj lokal, kako tvrdi britanski "The Guardian" samo je jedan od mnogih u vlasništvu "iznenađujuće tajnog komercijalnog carstva Vatikana" kome su temelje udarili milioni fašističkog vođe i diktatora Benita Musolinija.\nBrojne nekretnine Svete stolice zamaskirane su razgranatom ofšor mrežom kompanija, a bogatstvo je raslo godinama, mada je početni kapital stigao davne 1929. godine i to od Benita Musolinija.\nKako piše "The Guardian", od tada do danas, "uloženi novac je rastao i dostigao sadašnjih 680 miliona evra". Dok je svetski "balon" bio na pragu pucanja, Vatikan je potrošio 20 miliona evra na lokale u Londonu, stambene komplekse u Parizu i u Švajcarskoj.\nPORODIČNO SMO PROŠLI RUŽNU SITUACIJU: Olja Karleuša o…\nMeđutim, iako britanski list OVDE navodi imena kompanija iza kojih se zapravo krije Sveta stolica, kontroverzni "Musolinijevi milioni" i svi poslovi sa nekretninama se i dalje drže u strogoj tajnosti. Tako da, uprkos pokušajima da kontaktira ove kompanije tzv. "katoličke bankare", novinar "The Guardiana" Dejvid Li nije uspeo da dođe do zvaničnih informacija.\nAli, tu su ipak stare arhive koje razotkrivaju komplikovane veze ovih preduzeća koja su na različite načine nasleđivana, putem njih su vršene različite kupovine i transakcije, a i kapital je prelazio iz jednog u drugo preduzeće. Kako pokazuje izveštaj Saveta Evrope o finansijama Vatikana, papin bankar Paolo Manini trenutno upravlja aktivom vrednom 680 miliona evra.\nDok je tokom Drugog svetskog rata i nakon njega bilo logično kriti tokove novca Vatikana, zbog njegovog porekla od Musolinija, "The Guardian" se pita zašto se to čini i danas nakon što je 1999. godine reorganizovana finansijska struktura Svete stolice. Papski nuncije, kao što je i očekivano, na ovo pitanje nije imao komentar.\nSMEŠTENA U BOLNICU NA POSMATRANJE: Italijanka greškom primila šest doza Fajzerove…


Vanjskopolitički odnosi Archives - Vanjskopolitička inicijativa BH\nCategory: Vanjskopolitički odnosi\nDa li je TTIP bio osuđen na propast i prije nego što je potpisan? Primjetno je da unutar zemalja članica EU raste nezadovoljstvo koje može dovesti do napuštanja daljnih pregovora i u konačnici potpisivanja ugovora. Ali mi nismo čekali da se to dogodi već smo istražili moguće utjecaje TTIP-a na Bosnu i Hercegovinu i potencijalne zemlje članice.\nDok jedni tvrde je sporazum logičan nastavak saradnje ovih dvaju ekonomskih blokova i da će imati pozitivne multilateralne efekte na svjetsku ekonomiju, drugi pak tvrde da će od njega proﬁtirati samo potpisnice sporazuma (ili samo jedna strana), te da će se stvoriti dugoročni negativni efekti na svjetsku ekonomiju. Kritike se upućuju i u vezi s načinom vođenja pregovora, koji se odvijajuiza zatvorenih vrata, što daje poticaj kritičarima da problematiziraju budući sadržaj ovog sporazuma. U svjetlu ovih dešavanja postavlja se pitanje – kakve će efekte proizvesti spomenuti sporazum na ekonomije potencijalnih članica Evropske unije koje nemaju pravo učešća u pregovorima, a čije je članstvo u Uniji sve izvjesnije? Hoće li se te države pronaći u situaciji u kojoj se njihove ekonomije neće moći nositi s izazovima na najrazvijenijem svjetskom ekonomskom tržištu ili će ovaj sporazum imati pozitivne ekonomske efekte na njihove ekonomije?\nAutor VPI BH / ВПИ БХObjavljeno 16 Maja, 2016 26 Maja, 2016 Kategorije Vanjskopolitički odnosiOznake TTIP\nRusija će nastaviti pokušavati održati svoju poziciju svjetske supersile i sve što vidimo na geopolitičkom bojištu, od predgrađa Donbasa i Krimeje do Sirije i Irana nosi prizvuk takve vrste učešća. Zapadni Balkan nije iznimka pravilu, ali se ne bi trebala prenaglasiti ni ambicija Rusije niti stvarne mogućnosti kada se govori o utjecaju (naročito ekonomskom) na zapadni Balkan i Bosnu i Hercegovinu.\nAnaliza nastoji riješiti dva mita: prvi se odnosi na monolitski utjecaj Rusije i njeno prisustvo na zapadnom Balkanu (prvenstveno u Bosni i Hercegovni) dok je drugi zasnovan na pretpostavci da nedavne sankcije i opadanje cijene nafte čine nepremostive prepreke ekonomiji Rusije. Prava opasnost globalnom pozicioniranju Rusije je postojala i prije eskalacije krize u Ukrajini što je zastupljeno kroz već dugotrajnu nedifersifikaciju ruske ekonomije.\nAutor VPI BH / ВПИ БХObjavljeno 16 Maja, 2016 20 Maja, 2016 Kategorije Vanjskopolitički odnosiOznake BiH, ekonomija, Rusija, zapadni Balkan


Gajić: Stefanović se neće politički izvući, imamo dokaze o organizovanoj kriminalnoj grupi - Ozonpress :: internet portal\nTag: dokazi, Gajić, kriminal, stefanović\nPredsednik Pravnog saveta Narodne stranke Vladimir Gajić izjavio je da vlast nastavlja sa pretnjama da će pogoršati položaj njegovog branjenika, uzbunjivača i radnika „Krušika“ Aleksandra Obradovića, koji je otkrio umešanost u trgovinu oružjem Branka Stefanovića, oca ministra unutrašnjih poslova Nebojše Stefanovića, koji se, međutim, neće „politički izvući iz te situacije“.\n– Mislim da će, međutim, vlasti morati dobro da razmisle, jer za razliku od njih, koji nemaju nikakve dokaze, mi imamo izvanredne dokaze koji govore da dve porodice, Stefanović i Petković, trguju uticajem i zloupotrebljavaju službeni položaj i da deluju kao organizovana kriminalna grupa sa podeljenim ulogama članova grupe – rekao je u emisiji „Zumiranje“ nedeljnika „Vreme“ Gajić.\nGajić je istakao da je „jednostavno nemoguće da se Stefanović politički izvuče“ i zato što je ta organizovana kriminalna grupa, između ostalog, upropastila „Krušik“, a državno preduzeće SDPR, koje se decenijama bavi trgovinom oružjem, dovela u situaciju da mu se po prvi put od osnivanja dodeljuje novac iz budžeta da bi moglo funkcioniše i isplati zarade zaposlenima.\n– To se dogodilo zato što su sve poslove preuzele privatne firme, a izdavanje saglasnosti za trgovinu i proizvodnju oružja se kontroliše iz jednog centra. ’Krušik’ se u jednom poslu dogovorio direktno sa Jermenijom o izvozu oružja u vrednosti od 43 miliona dolara da bi mu Ministarstvo odbrane uskratilo saglasnost, a onda je saglasnost za taj posao dobila privatna firma trgovca oružjem Slobodana Tešića – rekao je Gajić.\nGajić je naveo da postoji dovoljno indicija da je rukovodstvo „Krušika“ bilo potpuno upoznato gde će na kraju završiti oružje koje je prvobitno bilo izvezeno u Saudijsku Arabiju, i dodao da su zato državni organi bili dužni da spreče prodaju oružja Arabiji.\n– Oružje je, kao što je ceo svet mogao da vidi, završilo u rukama ISIS terorista koji se pored oružja slikaju i kada ubijaju ljude i kada im seku glave, mogli smo da vidimo mine na kojima belim slovima piše ’Krušik Valjevo’ – rekao je Gajić.\nGajić: Referendum o Rio Tintu je poruka vlasti da će dozvoliti rudnik litijuma\nTužno 09/11/2019 u 08:01 Odgovorite\nKad smo im prodavali oružje,sad moramo da primimo unesrećene ljude koji se zovu migranti.\nPoltroncine is SAMOSTALNOG SINDIKATA ...\nJa u Guču dolazim,ne interesuju me pravila


Brnabić: Srbija je treći investitor u BiH - Biznis info portal - Bilans.ba\nHomeVijestiBrnabić: Srbija je treći investitor u BiH\n“Zbog toga je nama prisustvu na Mostaru jako važno da nastavimo da razvijamo bilateralne političke veze sa BiH zato što je nama u najvišem interesu da sačuvamo regionalnu stabilnost”, rekla je Brnabić i istakla da je to jedini način da i Srbija nastavi da raste i da privlači investicije.\n“Naša ekonomska saradnja, privredna i robna razmjena sa BiH svake godine je sve veća i u posljednjih 10 godina se više nego udvostručila”, rekla je novinarima Brnabić koja je danas prisustvovala otvaranju Međunarodnog sajma privrede u Mostaru.\nGovoreći o sastanku sa Srbima u Mostaru, Brnabićeva je navela da je sa predstavnicima srpskih udruženja u Mostaru i Srpske pravoslavne crkve razgovarano o projektima koje Srbija treba i može da podrži.\n“Razgovarali smo o projektima koje treba i možemo da podržimo, osnivanju srpsku kuće u Mostaru, završetku Saborne crkve, kao i izgradnji makar jednog vrtića za srpsku djecu i još nekim stvarima koje možemo da uredimo privredno kako bi podigli zapošljavanje i obezbijedili bolji kvalitet života Srbima u Mostaru i ovom dijelu Hercegovine”, rekla je Brnabić i podsjetila da je i prije otprilike šest mjeseci imala sastanak sa ovdašnjim Srbima kada je posjetila Mostar, Nevesinje i Prebilovce.\n“Kao i što smo obećali, nastavili smo 4. aprila ka tom cilju da do 2026. godine nivo prosječna plate bude 1.000 evra i prosečne penzije od 500 eura”, rekla je Brnabić.\n“Moramo da se fokusiramo na krizu koja je pred nama i da obezbijedimo stabilan i kontinuiran rast i razvoj, da nastavimo sa otvaranjem radnih mjesta i sa rastom plata i penzija”, rekla je Brnabić.


Todorović je agenciji Beta rekao da "ovaj dogovor predstavlja zaokružen proces potpunog otimanja Kosova koji sprovode SAD i EU i potpuni krah politike predsjednika Srbije Borisa Tadića koji se može nazvati "veleizdajom" ".\n"Ovo je jedan od najsramnijih dana u istoriji Srbije i biće crnim slovima zapisan", kazao je Todorović.Sve je urađeno kako bi Srbija dobila "navodni" status kandidata koji, kako je rekao, ne znači ništa ali kojim će se mahati u predizbornoj kampanji.\nSocijaldemokratska unija (SDU) pak pozdravila je postizanje dogovora Prištine i Beograda i izrazila nadu da će dogovor biti ne samo dobra osnova za konačno dobijanje statusa kandidata za članstvo u EU, nego i da će bitič početak normalizacije odnosa u regionu.\n"SDU postavlja otvoreno pitanje Vladi Srbije koji je razlog da se taj važan sporazum za našu zemlju po mnogim pitanjima donosi u poslednji čas i to pod ogromnim međunarodnim pritiskom", naveo je u saopšenju predsjednik SDU Žarko Korać.\nKorać je istakao da ključno pitanje na koje bi Vlada Srbije trebalo da odgovori građanima glasi "šta je zapravo realna politika Srbije prema Kosovu".


Slatkovodna akvaristika Archives - Svet Akvaristike\nCategory: Slatkovodna akvaristika\nSlatkovodna akvaristika Dalibor March 3, 2022 0\nRasveta za akvarijum je jedna od potrebnijih delova opreme. Ne samo da ona utiče na sam izgled akvarijuma, već je bitna i za živi svet istog. Ako gledamo estetski, svetlo za akvarijum je isto što …\nPozadina za Akvarijum | Poznati Brendovi – Alternative\nSlatkovodna akvaristika Dalibor February 27, 2022 0\nRibe su divni i mirni kucni ljubimci, veoma laki za čuvanje. Nema potrebe da ih konstantno obasipamo paznjom ili izvodimo napolje, akvarijum je ceo njihov svet. Uzimajući u obzir da je akvarijum njihovo prebivalište, jedino …\nSlatkovodna akvaristika Dalibor February 25, 2022 0\nVećina početnika zna da napravi grešku gde ubaci ribe odmah nakon što sipaju vodu u akvarijum. To je jedna od velikih, ali učestalih grešaka, i dovodi do smrti ribica i biljnog sveta koji se nalazi …